
REGULAMENTUL
serviciului de iluminat public al oraşului Boldeşti-Scăeni

[bookmark: bookmark1]CAPITOLUL I: Dispoziţii generale
Art. 1.
Prezentul regulament al serviciilor de iluminat public este elaborat în conformitate cu :
· Legea nr. 51/2006 a serviciilor comunitare de utilități publice-republicată;
· Legea nr. 230/2006 a serviciului de iluminut public-publicată în Monitorul Oficial al României, Partea I, nr.517/15.06.2006;
· Legea energiei electrice și a gazelor naturale 123/2012;
· Legii 121/2014 - privind eficiența energetică;
· Legea nr. 50/1991 privind autorizarea executării lucrărilor de construcții, republicată, cu modificările și completările ulterioare;
· Legea nr. 10/1995 privind calitatea în construcții, cu modificările ulterioare;
· Legea 185 din 2013 privind amplasarea și autorizarea mijloacelor de publicitate;
· Hotărârea Guvernului nr.246 din 16.02.2006 privind aprobarea Strategiei Raționale privind accelerarea dezvoltării serviciilor comunitare de utilități publice-publicată în Monitorul Oficial al României, Partea I, nr.295/03.04.2006;
· Ordinul nr.86/2007 pentru aprobarea Regulamentului-cadru al serviciului de iluminat public, emis de către Autoritatea Națională de Reglementare pentru Serviciile Comunitare de Utilități Publice și publicat în Monitorul Oficial al României, Partea I, nr.320/14.05.2007;
· Ordinul nr.87/2007 pentru aprobarea conținutului Caietului de sarcini-cadru al Serviciului de Iluminat public, emis de către Autoritatea Națională de Reglementare pentru Serviciile Comunitare de Utilități Publice și publicat în Monitorul Oficial al României, Partea I, nr.320/14.05.2007;
· Ordinul comun A.N.R.E./A.N.R.S.C. nr.5/93 din 20.03.2007 pentru aprobarea Contractului-cadru privind folosirea infrastructurii sistemului de distribuție a energiei electrice pentru realizarea serviciului de iluminat public- publicat în Monitorul Oficial, Partea I, nr. 320, din 14 mai 2007;
· Ordonanța Guvernului nr.71/2002 privind organizarea și funcționarea serviciilor publice de administrare a domeniului public deprivat de interes local - publicată în Monitorul Oficial, Partea I, nr. 648, din 31 august 2002;
· Ordinul comun A.N.R.E./A.N.R.S.C. nr.5/93 din 20.03.2007 pentru aprobarea Contractului-cadru privind folosirea infrastructurii sistemului de distribuție a energiei electrice pentru realizarea serviciului de iluminat public- publicat în Monitorul Oficial, Partea I, nr. 320, din 14 mai 2007;
· Ordinul 23/17.04.2013 privind aprobarea Regulamentului pentru atestarea operatorilor economici care proiectează, execută și verifică instalații electrice;
· Regulamentul pentru furnizarea și utilizarea energiei electrice, aprobat prin ordinul Președintelui ANRE nr 64/2014;
· Standardul SR 13433:20, Iluminatul căilor de circulație. Condiții de iluminat pentru căile de circulație destinate traficului rutier, pietonal și/sau cicliștilor, inclusiv al zonelor de risc, tunelurilor/pasajelor subterane rutiere și podurilor;
· Standardul SR CEN/TR 13201-1:2016 Iluminat public. Selectarea claselor de iluminat;
· Standardul SR EN 13201-2:2016 Iluminat public. Cerințe de performanță;
· Standardul SR EN 13201-3:2016 Iluminat public. Calculul performanțelor;
· Standardul SR EN 13201-4:2016 Iluminat public. Metode de măsurare a performanțelor fotometrice

Art. 2.
(1) Prevederile prezentului regulament se aplică serviciilor de iluminat public din oraşul Boldeşti-Scăeni.
(2) Prezentul regulament stabilește cadrul juridic unitar privind desfășurarea serviciului de iluminat public, definind modalitățile și condițiile ce trebuie îndeplinite pentru asigurarea serviciului, indicatorii de performanță, condițiile tehnice, raporturile dintre operator și beneficiar
(3) Prezentul regulament  stabilește condițiile minime privind proiectarea, executarea, recepționarea, utilizarea și întreținerea componentelor sistemului de iluminat public aflat pe domeniul public al Orasului Boldesti Scaeni .
(4) Operatorul serviciului de iluminat public, indiferent de forma de proprietate, organizare și de modul în care este organizată gestiunea serviciului de iluminat public, se va conforma prevederilor prezentului regulament.
(5) Condițiile tehnice și indicatorii de performanță prevăzuți în prezentul regulament au caracter minimal, Consiliul Local al Orasului Boldesti Scaeni poate aproba și alte condiții tehnice, precum și alți indicatori de performanță pentru serviciul de iluminat public, pe baza unor studii de specialitate.
(6) Orice dezvoltare a rețelei electrice de joasă tensiune destinată iluminatului public se face cu respectarea prezentului regulament.

Art. 3.
Desfășurarea serviciului de iluminat public trebuie să asigure satisfacerea unor cerințe și nevoi de utilitate publică în Orasul Boldesti Scaeni, și anume:
a) ridicarea gradului de civilizație, a confortului și a calității vieții;
b) creșterea gradului de securitate individuală și colectivă, precum și a gradului de sigurantă a circulației publice rutiere și pietonale;
c) punerea în valoare, prin iluminat adecvat, a elementelor arhitectonice și peisagistice, precum și marcarea evenimentelor festive și a sărbătorilor legale sau religioase;
d) susținerea și stimularea dezvoltării economico-sociale a Orasul Boldesti Scaeni;
e) funcționarea și exploatarea în condiții de siguranță a infrastructurii aferente serviciului.

Art. 4.
In sensul prezentului regulament, noţiunile utilizate se definesc după cum urmează:
4.1 autorități de reglementare competente - Autoritatea Națională de Reglementare pentru Serviciile Comunitare de Utilități Publice, denumită în continuare A.N.R.S.C., Autoritatea Națională de Reglementare în Domeniul Energiei, denumită în continuare A.N.R.E.;
4.2 ansamblu patrimonial - grup coerent din punct de vedere cultural, istoric, arhitectural, urbanistic ori muzeistic de construcții urbane care împreună cu terenul aferent formează o unitate delimitată topografic, ce constituie o mărturie cultural istorică semnificativă din punct de vedere arhitectural, urbanistic, arheologic, istoric, artistic, etnografic, religios, social, științific sau tehnic;
4.3 avarie - înrăutățirea sub un anumit nivel reglementat a parametrilor regimului de funcționare al unei instalații de iluminat public datorită unui incident sau unei exploatări defectuoase.
4.4. aviz de amplasament - răspunsul scris al operatorului Serviciului de Iluminat Public la cererea unui solicitant, în care se precizează punctul de vedere al acestuia față de cererea de amplasament a obiectivului solicitantului, ținând cont și de reglementările Serviciului de Urbanism și Amenajarea Teritoriului din cadrul Primăriei Orasului Boldesti Scaeni .
4.5. balast - dispozitiv montat în circuitul de alimentare a uneia sau mai multor lămpi cu descărcări, având drept scop limitarea curentului la valoarea necesară;
4.6. beneficiari ai serviciului de iluminat public - locuitorii Oraşului Boldeşti Scăeni;
4.7. caracteristici tehnice - totalitatea datelor și elementelor de natură tehnică, referitoare la o instalație sau la un sistem de iluminat;
4.8. deranjament - eveniment accidental care conduce la întreruperea alimentării sistemului de iluminat public din rețeaua de joasă tensiune.
4.9. defecțiuni curente/disfuncționalități - defecțiuni care apar frecvent la corpurile de iluminat
4.10. dispozitiv (corp) de iluminat - aparatul de iluminat care servește la distribuția, filtrarea sau transmisia luminii produse de la una sau mai multe lămpi către exterior;
4.11. echipament de măsurare - aparatură și ansamblul instalațiilor care servesc la măsurarea parametrilor serviciului de iluminat public furnizat;
4.12. efect de grotă neagră - senzație vizuală realizată la trecerea de la o valoare foarte mare a luminanaței la o alta mult mai mică;
4.13. exploatarea/utilizarea sistemului de iluminat public - ansamblu de operațiuni și activități executate pentru asigurarea continuității și calității serviciului de iluminat public în condiții tehnico- economice și de siguranța corespunzătoare;
4.14. factor de menținere a fluxului luminos - raportul între fluxul luminos al unei lămpi la un moment dat al vieții sale și fluxul luminos inițial, lampa funcționând în condițiile specificate;
4.15. fiabilitate - proprietatea unui dispozitiv de a îndeplini o funcție impusă în condiții date, într-un interval de timp dat;
4.16. flux luminous Ø- mărimea derivată din fluxul energetic, evaluată prin acțiunea sa luminoasă asupra unui observator fotometric de referință;
4.17. grad de asigurare în furnizare - nivel procentual de asigurare a furnizării serviciului necesar utilizatorului, într-un interval de timp, precizat în anexă la contractul de prestare a serviciului de iluminat public;
4.18. igniter - dispozitiv care produce impulsuri de tensiune destinate să amorseze o lampă cu descărcări fără preîncălzirea electrozilor;
4.19. iluminare E - raportul dintre fluxul luminos receptat de o suprafață și aria respectivă;
4.20. iluminare medie E(m) - media aritmetică a iluminărilor pe suprafața de calcul avută în vedere;
4.21. iluminare minima E(min) - cea mai mica valoare a iluminării punctuale pe suprafața de calcul avută în vedere;
4.22. iluminat arhitectural - iluminatul destinat punerii în evidență a unor monumente de artă sau istorice ori a unor obiective de importanță publică sau culturală pentru comunitatea locală;
4.23. iluminat ornamental - iluminatul zonelor destinate parcurilor, spațiilor de agrement, piețelor, târgurilor și altora asemenea;
4.24. iluminat ornamental-festiv - iluminatul temporar utilizat cu ocazia Sărbătorilor și altor evenimente festive;
4.25. iluminat stradal-pietonal - iluminatul arterelor de acces pietonal;
4.26. iluminat stradal-rutier - iluminatul arterelor de circulație rutieră;
4.27. incident - perturbație accidentală care apare în rețelele de distribuție a energiei electrice cu tensiunea peste 1 kV, care se manifestă prin modificarea stării anterioare a ansamblurilor funcționale, prin abateri ale parametrilor funcționali ai acestora, în afara limitelor prevăzute prin reglementări sau contracte, indiferent de efectul lor asupra consumatorilor și indiferent de momentul în care se produc.
4.28. indicatori de performanță garantați - parametri ai serviciului de iluminat public prestat, pentru care se stabilesc niveluri minime de calilate și pentru care sunt prevăzute penalizări în licență sau în contractele de delegare de gestiune, în cazul nerealizării lor;
4.29. indicatori de performanță generali - parametri ai serviciului de iluminat public prestat, pentru care se stabilesc niveluri minime de calitate, urmăriți la nivelul operatorilor și care reprezintă condiții de acordare sau de retragere a licențelor, dar pentru care nu sunt prevăzute penalizări în contractele de delegare de gestiune, în cazul nerealizării lor;
4.30. indice de prag Tl - creșterea pragului percepției vizuale TI, care conduce la orbirea inconfortabilă, caracterizând orbirea provocată de sursele de lumină aflate în câmpul vizual, în raport cu luminunta medie a arterelor de circulație;
4.31. indice de orbire - orbire produsă prin reflexii ale luminii, de regulă atunci când imaginile reflectate sunt situate în aceiași direcție sau direcție apropiată cu obiectul privit;
4.32. intensitate luminoasă I - raportul dintre fluxul luminos elementar emis de sursa și unghiul solid elementar pe direcția dată;
4.33. întrerupere programată - întrerupere temporară a iluminatului public în scopul efectuării Lucrărilor de întreținere, de exploatare și/sau a reparațiilor planificate ale rețelei electrice și/sau ale instalațiilor de iluminat, de către operatorul serviciului de iluminat cu înștiințarea prealabilă a utilizatorilor, cu sau fără deconectarea instalațiilor de utilizare de la rețeaua electrică;
4.34. întrerupere neprogramată - întrerupere temporară a iluminatului public, cauzată de accidente produse în sistemul de iluminat public, fără a fi deconectate instalațiile de utilizare de la rețeaua electrică și fără înștiințarea prealabilă a utilizatorilor
4.35. întreținere - ansamblul de operații de volum redus, executate periodic sau neprogramat în activitatea de exploatare, având drept scop menținerea în stare tehnică corespunzătoare a diferitelor subansambluri ale instalațiilor;
4.36. lămpi cu descaicaii - lămpi a căror emisie luminoasă este produsă printr-o descărcare electrică într-un gaz sau în vapori metalici ori într-un amestec de mai multe gaze și/sau vapori metalici;
4.37. lămpi cu incandescență - lămpi a căror emisie luminoasă este produsă cu filamentul încălzit la incandescență prin trecerea unui curent electric;
4.38. lămpi cu incandescență cu halogen - lămpi incandescente având, în balonul de constructiv specială, un mediu de un anumit halogen, care creează un ciclu regenerativ al filamentului penlru mărirea duratei de funcționare și pentru realizarea unui flux emis aproximativ constant;
4.39. lămpi cu LED - sunt lămpi care utilizează diode emițătoare de lumină (LED = lightemitting diode), ca sursă de lumină;
4.40. lămpi cu incandescență cu utilizări speciale - lămpi cu filament central, lămpi ornamentale, lămpi cu reflector, lămpi foto;
4.41. licența - actul tehnic și juridic emis de A.N.R.S.C., prin care se recunoaște calitatea de operator al serviciului de iluminat public, precum și capacitatea și dreptul de a presta acest serviciu;
4.42. lucrări operative - ansamblu de operații și activități pentru supravegherea permanentă a instalațiilor, executarea de manevre programate sau accidentale pentru remedierea deranjamentelor, urmărirea comportării în timp a instalațiilor.
4.43. lucrări de realizarea a conceptului de iluminat architectural, ambiental – totalitatea lucrărilor stabilite prin documentația tehnică elaborată cu respectarea proiectului inițial de arhitectură și a caracteristicilor de culoare, materiale, detalii, stabilite de acte normative naționale și locale a obiectivelor aflate pe teritoriul Orasului Boldesti Scaeni ;
4.44. lucrări de protejare - ansamblu de măsuri cu caracter științific, juridic, administrativ, financiar, fiscal și tehnic menite să asigure punerea în valoare a imobilelor, cu valoare cultural arhitecturală, situate pe teritoriul Orasului;
4.45. luminanța L - raportul dintre intensitatea luminoasă elementară emisă către ochiul observatorului și suprafața aparentă de emisie;
4.46. luminanța maximă L(max) - cea mai mare valoare a luminanței de pe suprafața de calcul avută în vedere;
4.47. luminanța medie L(m) - media aritmetică a luminanțelor de pe suprafața de calcul avută în vedere;
4.48. luminanța minimă L(min) - cea mai mică valoare a luminanței de pe suprafața de calcul avută în vedere;
4.49. mentenanță - ansamblul tuturor acțiunilor tehnice și organizatorice care se execută asupra instalațiilor, sistemelor, echipamentelor, structurilor și componente pentru menținerea sau restabilirea funcției pentru care au fost proiectate
4.50. monitorizare - măsurare/ determinare continuă a unor indicatori și raportare a acestora la un set de valori prestabilite, în scopul de a identifica deviații sau excepții de la rezultatele normale sau anticipate.
4.51. nivel de iluminare/nivel de luminanța - nivelul ales pentru valoarea iluminării/ luminanței;
4.52. nivele servicii (NS) - valori standard privind nivelul serviciilor prestate de operator
4.53. norme - standarde, coduri, regulamente, reglementări, instrucțiuni, prescripții energetice, hotărâri, alte acte legislative, contracte sau alte documente oficiale.
4.54. operator - persoană juridică titulară a unei licențe de furnizare/prestare, emisă de autoritatea competentă, pentru operare sistem de iluminat public;
4.55. P.O.B.S - Primăria Orasului Boldesti Scaeni 
4.56. Program multianual - document elaborat de către autoritățile administrației publice locale, fundamental pe planurile de urbanism și regulamentele locale aferente, și care cuprinde organizarea, monitorizarea și controlul realizării măsurilor de reabilitare structural-arhitecturală a clădirilor inclusiv fundamentarea alocațiilor de la bugetul local și modalitățile de recuperare a cheltuielilor de la proprietarii clădirilor;
4.57. punere în funcțiune - totalitatea activităților prevăzute de documentația tehnică de proiectare și de reglementările în vigoare pentru a demonstra că echipamentul ș sistemele tehnologice se comportă în limitele prevăzute de proiect, în momentul în care se declară în funcțiune.
4.58. punctul de delimitare în cazul sistemelor folosite exclusiv pentru iluminatul public – punctul de separare între sistemul de distribuție a energiei electrice și sistemul de iluminat public, care se stabilește la punctul de racord al cablurilor de plecare din tablourile și cutiile de distribuție;
4.59. punct de delimitare în cazul sistemelor folosite atât pentru iluminatul public, cât și pentru distribuția energiei electrice - punctul de separare între sistemul de distribuție a energiei electrice și sistemul de iluminat public, care se stabilește la clemele de racord ale coloanelor de alimentare a corpurilor de iluminat public;
4.60. raport de zona alăturată SR - raport între iluminarea medie de pe o porțiune de 5 m lățime sau mai puțin, dacă spațiul nu o permite, de o parte și de alta a sensurilor de circulație, și iluminarea medie a arterei de circulație de pe o lățime de 5 m sau jumătate din lățimea fiecărui sens de circulație, dacă aceasta este mai mică de 5 m;
4.61. reabilitare - ansamblul de operațiuni efectuate asupra unor echipamente și/sau instalații care, fără modificarea tehnologiei inițiate, restabilesc starea tehnică și de eficiență a acestora la un nivel apropiat de cel avut la începutul duratei de viață;
4.62. reclamație - exprimarea insatisfacției, adresată unui operator, referitoare la serviciile prestate, la care este așteptat în mod explicit sau implicit un răspuns sau o rezoluție.
4.63. rețea electrică de joasă tensiune destinată iluminatului public - ansamblu de posturi de transformare, cutii de distribuție, echipamente de comandă/control și măsură, instalații de legare la pământ, conductoare, izolatoare, cleme, armături, stâlpi, fundații, console, aparate de iluminat și accesorii destinate exclusiv iluminatului public;
4.64. reparații curente - ansamblu de operații executate periodic, în baza unor programe, prin care se urmărește readucerea tuturor părților instalației la parametrii proiectați prin remedierea tuturor defecțiunilor și înlocuirea părților din instalație care nu mai prezintă un grad de fiabilitate corespunzător;
4.65. revizie tehnică - ansamblu de operații și activități de mică amploare executate periodic pentru verificarea, curățarea, reglarea, eliminarea defecțiunilor și înlocuirea unor piese, având drept scop asigurarea funcționării instalațiilor de iluminat până la următoarea lucrare planificată.
4.66. SCADA - sistem informatic de monitorizare, comandă și achiziție de date a unui proces tehnologic/instalație.
4.67. sistem de distribuție a energiei electrice - totalitatea instalațiilor de distribuție aflate în proprietatea unui Operator/Distribuitor și sau Beneficiar care cuprinde ansamblul de linii, inclusiv elemente de susținere și de protecție ale acestora, stații electrice, posturi de transformare și alte echipamente electroenergetice conectate între ele, cu tensiunea de linie nominală până la 10 kV inclusiv, destinate transmiterii energiei electrice de la rețelele electrice de transport sau de la producători către instalațiile proprii ale consumatorilor de energie electrică;
4.68. S.I.P. - Sistemul de iluminat public reprezintă totalitatea instalațiilor, echipamentelor și bunurilor necesare funcționarii, întreținerii, menținerii și reabilitării sistemului, care privite ca un întreg funcțional și considerate ca un patrimoniu din punct de vedere juridic, asigură iluminatul public pe raza teritorială și sau în patrimoniul Primăriei Orasului Boldesti Scaeni 
4.69. zona de acțiune prioritară zona unitară din punctul de vedere al caracteristicilor urbanistice și arhitecturale, care afectează atractivitatea și competitivitatea localității prin procentul mare de clădiri a căror structură/elemente arhitecturale necesită lucrări de protejare și/sau intervenție și care justifică intervenția prioritară.
Sistemul de iluminat public cuprinde:
· linii electrice de joasă tensiune, subterane sau aeriene;
· corpuri de iluminat, console și accesorii;
· puncte de aprindere, cutii de distribuție, cutii de trecere;
· echipamente de comandă, automatizare și măsurare;
· fundații, stâlpi, elemente de susținere a liniilor, instalații de legare la pământ, conductoare, izolatoare, cleme, armături, utilizate penlru iluminatul public;
4.70. sursa de lumină/Iampa - obiectul sau suprafața care emite radiații optice în mod uzual vizibile, produse prin conversie de energie, și care este caracterizată printr-un ansamblu de proprietăți energetice, fotometrice și/sau mecanice;
4.71. tablou electric de alimentare, distribuție, conectare/deconectare - ansamblu fizic unitar ce poate conține, după caz, echipamentul de protecție, comandă, automatizare, măsură și control, protejat împotriva accesului accidental, destinat sistemului de iluminat public;
4.72. temperatura de culoare corelată T(c) - temperatura radiatorului integral, a cărui culoare percepută datorită încălzirii, se aseamană cel mai mult, în condițiile de observare precizate, cu cea percepută a unui stimul de culoare de aceeași strălucire se recomandă TC=3000K±10%
4.73. uniformitate generală a iluminării U(0)[EJ - raportul dintre iluminarea minimă și iluminarea medie, ambele considerate pe toată suprafața de calcul;
4.74. uniformitate generală a luminantei U(0)[L] - raportul dintre luminanta minimă și luminanta medie, ambele considerate pe toată suprafața de calcul;
4.75. uniformitatea longitudinală a luminantei U(I)[L] - raportul dintre luminanta minimă și luminanta maximă, ambele considerate în axul benzii de circulație al zonei de calcul și în direcția de desfășurare a traficului rutier;
4.76. utilizatori - Primăria Orasului Boldesti Scaeni  în calitate de reprezentant al locuitorilor Orasului Boldesti Scaeni ;
4.77. verificări profilactice-control preventiv al unei instalații/echipament/sistem, făcut după executarea unui anumit număr de ore de funcționare sau în cazul solicitării deosebite în exploatare pentru înlăturarea premiselor de producere a unui eveniment(incident/avarie).
4.78. zona alaturată - suprafața din vecinătatea imediată a arterei de circulație, aflată în câmpul vizual al observatorului;
4.79. zona de risc - zonă a căii de circulație, care din cauza elementelor geometrice și ale traficului rutier necesită o tratare particulară din punct de vedere al iluminatului (trecere pietoni, intersecție aglomerată, intersecție giratorie fără semnalizare rutieră, rampă/pantă, intersecție între două sau mai multe căi de circulație).
4.80.C.N.R.I – Comitetul National Roman de Iluminat 
4.81. C.I. E- Comisia Internationala de iluminat 

Art. 5.
(1) Înființarea, organizarea, coordonarea, monitorizarea și controlul funcționării serviciului de iluminat public în Orasul Boldesti Scaeni, precum și înființarea, dezvoltarea, modernizarea, administrarea și exploatarea sistemului de iluminat public intră în competeța exclusivă a Consiliului Local al Orasului Boldesti Scaeni -ca Autoritate deliberativă, respectiv a UAT Orasului Boldesti Scaeni  - ca Autoritate executivă.
(2) Primăria Orasului Boldesti Scaeni  și Consiliul Local al Orasului Boldesti Scaeni  trebuie să asigure gestionarea Serviciului de Iluminat Public pe criterii de competitivitate și eficiență economică și managerială, având ca obiectiv atingerea și respectarea indicatorilor de performanță ai serviciului de iluminat public stabiliti prin contractul de delegare a gestiunii , respectiv prin hotararea de dare in administrare , in cazul gestiunii directe.
(3) Indiferent de forma de gestiune a serviciului de iluminat public adoptata UAT Boldesti Scaeni va urmarii obtinerea unui serviciu de iluminat public corespunzator interesului general al localitatii,  in conformitate cu legislatia in vigoare si cu reglementarile C.I.E  (4) 

Art. 6.
(1) Sistemele de iluminat public se amplasează, de regulă, pe terenuri aparținând domeniului public și privat al municipalității și al statului, de pe raza administrativ-teritorială a Orasului Boldesti Scaeni.
(2) Utilizarea unor elemente ale sistemului de distribuție a energiei electrice pentru servicii și activități publice, altele decat iluminatul public, se face cu acordul Primăriei Orasului Boldesti Scaeni - Direcția de specialitate care derulează contractul de delegare, prin aprobarea Consiliului Local al Orasului Boldesti Scaeni .
(3) În situația în care sistemul de iluminat public se realizează utilizând elemente ale sistemului de distribuție a energiei electrice: puncte de aprindere, cutii de distribuție, cutii de trecere, linii electrice de joasă tensiune subterane sau aeriene, fundații, stâlpi, instalații de legare la pamant, console, corpuri de iluminat, accesorii, conductoare, izolatoare, cleme, armături, echipamente de comandă, automatizare și măsurare utilizate pentru iluminatul public, cu excepția elementelor care fac parte din sistemul de distribuție a energiei electrice, autoritățile administrației publice locale au drept de folosință cu titlu gratuit asupra infrastructurii sistemului de distribuție a energiei electrice, pe toată durata existenței acesteia, pe baza unui contract încheiat între autoritățile administrative publice locale și proprietarul sistemului de distribuție a energiei electrice. Prin acest contract se reglementează toate aspectele cu privire la asigurarea condițiilor pentru prestarea serviciului de iluminat public, cu respectarea echitabilă a drepturilor și obligațiilor tuturor părților implicate.
(4) În cazul prevăzut la art. 5 alin. (3), refuzul proprietarilor sistemului de distribuție a energiei electrice de a încheia contractul, obligă operatorul de distribuție a energiei electrice să asigure continuitutea serviciului până la pronunțarea unei hotărâri judecătorești definitive.

Art. 7.
(1) Serviciul de iluminat public va respecta și va îndeplini, la nivelul Orasului Boldesti Scaeni, indicatorii de performanță prevăzuți în prezentul regulament.
(2) Primăria Orasului Boldesti Scaeni , respectiv Consiliul Local al Orasului Boldesti Scaeni poate aproba și alți indicatori de performanță în baza unor studii de oportunitute în care se va ține seama cu prioritate de necesitățile comunităților locale, de starea tehnică și eficiența stemului de iluminat public existent, precum și de standardele minimale privind iluminatul public, prevăzute de normele interne și ale Uniunii Europene în acest domeniu.

Art. 8.
Serviciul de iluminat public se realizează pe arterele de circulație publică, alei și zone pietonale, grădini, parcuri, cât și pentru punerea în valoare a monumentelor, statui, ansambluri arhitecturale, clădiri și construcții și/sau spații publice cu valoare monumentală și de interes patrimonial, amplasate pe raza teritorială a Orasului Boldesti Scaeni sau pe terenuri aparținând Orasului Boldesti Scaeni  cu respectarea principiilor ce guvernează organizarea și funcționarea serviciilor comunitare de utilități publice.

Art. 9.
Serviciul de iluminat public trebuie să îndeplinească concomitent, următoarele condiții de funcționare:
a) continuitatea din punct de vedere cantitativ și calitativ;
b) adaptabilitate la cerințele concrete, diferențiate în timp și spatiu, ale orasului Boldesti Scaeni;
c) satisfacerea judicioasă, echitabilă nepreferențială a tuturor locuitorilor Orasului Boldesti Scaeni, în calitatea lor de beneficiari ai serviciului;
d) administrarea și gestionarea serviciului în interesul locuitorilor Orasului Boldesti Scaeni;
e) respectarea reglementărilor specifice în vigoare din domeniul transportului, distribuției și utilizării energiei electrice;
f) respectarea standardelor privind iluminatul public, a normelor interne și ale Uniunii Europene în acest domeniu, care sunt identice cu cele ale C.I.E.

CAPITOLUL II: Desfășurarea serviciului de iluminat public

SECȚIUNEA 1: Principiile și obiectivele realizării serviciului de iluminat public
Art. 10.
Administrarea serviciului de iluminat public pe teritoriul Orasului Boldesti Scaeni  se realizează cu respectarea următoarelor principii:
a) autonomiei locale;
b) descentralizării serviciilor publice;
c) subsidiarității și proportionalității;
d) responsabilității și legalității;
e) asocierii intercomunitare;
f) dezvoltării durabile și corelării cerințelor cu resursele;
g) protecției și conservării mediului natural și construit;
h) asigurării sănătații populației;
i) administrării eficiente a bunurilor din proprietatea publică sau privată a Orasului Boldesti Scaeni;
j) participării și consultării locuitorilor;
k) liberului acces la informațiile privind serviciile publice.

Art. 11.
Funcționarea serviciului de iluminat public trebuie să se desfășoare pentru:
a) satisfacerea interesului general al locuitorilor Oraşului Boldeşti Scăeni;
b) satisfacerea câ mai completă a cerințelor beneficiarilor;
c) protejarea intereselor beneficiarilor;
d) întărirea coeziunii economico-sociale la nivelul Oraşului Boldeşti Scăeni;
e) asigurarea dezvoltării durabile a Orasului Boldesti Scaeni;
f) creșterea gradului de securitate individuală și colectivă pe teritoriul Oraşului Boldeşti Scăeni;
g) ridicarea gradului de civilizatie , a confortului si a calitatii vietii;
h) marirea gradului de siguranta a circulatiei rutiere si pietonale;
i) asigurarea functionarii si exploatarii in conditii de siguranta , rentabilitate si eficienta economică a infrastructurii aferente serviciulu

Art. 12
În exercitarea atribuțiunilor conferite de lege cu privire la elaborarea și aprobarea strategiilor locale de dezvoltare a serviciului de iluminat public, a programelor de investiții privind dezvoltarea, modemizarea infrastructurii tehnico-edilitare aferente, a regulamentului propriu al serviciului de iluminat public, a caietului de sarcini, alegerea modalității de gestiune, precum ș a criteriilor și procedurilor de delegare a gestiunii, Consiliul Local al Orasului Boldesti Scaeni și Primăria Orasului Boldesti Scaeni vor urmări atingerea următoarelor obiective:
a) orientarea serviciului de iluminat public către beneficiari;
b) asigurarea calității și performanțelor sistemelor de iluminat public, la nivel compatibil cu directivele Uniunii Europene;
c) respectarea normelor privind serviciul de iluminat public stabilite de C.I.E., la care România este afiliată, respectiv de A.R.I. si C.N.R.I.;
d) asigurarea accesului nediscriminatoriu al tuturor locuitorilor Orasului Boldesti Scaeni  la serviciul de iluminat public;
e) reducerea consumurilor specifice prin utilizarea unor aparate de iluminat performante, echipamente specializate și prin asigurarea unui iluminat public eficient și modern;
f) promovarea investițiilor, în scopul modernizării și extinderii sistemului de iluminat public;
g) asigurarea, la nivelul Orasului Boldesti Scaeni, a unui iluminat stradal, pietonal și ambiental și arhitectural adecvat necesităților de siguranță, confort și securitate, individuală și colectivă, prevăzute de normele în vigoare;
h) asigurarea unui iluminat arhitectural, ornamental și ornamental-festiv, adecvat punerii în valoare a edificiilor de importanță publică și/sau culturală și marcării prin sisteme de iluminat corespunzătoare a evenimentelor festive și a sărbătorilor legale sau religioase;
i) promovarea de soluții tehnice și tehnologice performante, cu costuri minime; implementarea de sisteme integrate, interactiv de administrare, monitorizare și control al sistemului de iluminat public privit ca ansamblu de funcții și instrumente pentru soluționarea necesităților membrilor comunității;
j) promovarea mecanismelor specifice economiei de piață, prin crearea unui mediu concurențial de atragere a capitalului privat;
k) instituirea unui sistem de evaluare comparativă a indicatorilor de performanță a activității operatorilor și participarea cetățenilor și a asociațiilor reprezentative ale acestora la acest proces;
l) promovarea formelor de gestiune delegată unor operatori licențiați de autoritățile competente;
m) promovarea metodelor moderne de management al serviciului de iluminat;
n) promovarea profesionalismului, a eticii profesionale și a formării profesionale continue a personalului care lucrează în domeniu.

Art. 13.
Măsuri de eficiență energetică
(1) În conformitate cu prevederile Legii 121/2014 - privind eficiența energetică - se va respecta Politica națională care definește obiectivele privind țintele indicative de economisire a energiei, precum și măsurile de îmbunătățire a eficienței energetice aferente în toate sectoarele economiei naționale, cu referiri speciale la:
a) introducerea tehnologiilor cu eficiență energetică ridicată, a sistemelor moderne de măsură și control, precum și a sistemelor de gestionare și control a parametrilor de consum a energiei electrice, pentru monitorizarea, evaluarea continuă a eficienței energetice a funcționalității sistemului de iluminat public și previzionarea/diagnoza consumurilor energetice;
b) promovarea utilizării la consumatorii finali a surselor regenerabile de energie;
c) reducerea impactului asupra mediului al activităților de producere, transport, distribuție și consum al tuturor formelor de energie;
d) aplicarea principiilor moderne de management energetic prin măsuri, instrumente și sisteme particularizate la stuctura și funcționalitatea sistemului;
e) instituirea de obligații pentru consumatorii finali de energie, distribuitorii de energie, operatorul sistemului de distribuție a energiei și societățile de vânzare a energiei.

SECȚIUNEA a 2-a: Documentația tehnică
Art. 14.
(1) Prezentul regulament stabilește documentația tehnică minimă necesară realizării serviciului de iluminat public
(2) Regulamentul stabilește documentele necesare exploatarii, obligatiile operatorului, cu privire la intocmirea , reactualizarea , pastrarea si manipularea acestor documente.
Procedurile și documentele necesare preluării în administrare, exploatare, întreținere și menținere a infrastructurii SIP amplasată pe domeniul public sau care este de interes public, infrastructură SIP rezultată în urma realizării investițiilor de către personae juridice/fizice sau de către Autoritățile Executive ale Orasului Boldesti Scaeni , altele decât cele prevăzute în contractul de delegare a gestiunii.
Procedurile și documentele necesare gestionării administrative a energiei electrice necesare funcționării SIP ca sistem integral.
Procedurile și documentele necesare coordonării programului anual de îmbunățire a iluminatului ca urmare a programelor anuale de:
· Dezvoltare, modernizare și extindere a infrastructurii urbane inițiate de unitățile de execuție la nivel de sector/cartier/zona;
· Planul de circulație;
· Aspecte de siguranță, a confortului, și asigurării unei bune stări a locuitorilor și imaginii orașului
(3) Detalierea prevederilor prezentului regulament privind modul de întocmire, păstrare și reactualizare a evidenței tehnice se va face prin instrucțiuni/proceduri de exploatare reglementate prin caietul de sarcini anexă la contractul operatorului, specifice principalelor tipuri de instalații și componente ale infrastructurii sistemului de iluminat public.
(4) Operatorul sistemului de iluminat public răspunde de existența, completarea corectă și păstrarea documentațiilor tehnice conform prevederilor prezentului regulament.

Art. 15.
(1) Operatorul trebuie să dețină și să păstreze la sediu documentația pusă la dispoziție de către Primăria Orasului Boldesti Scaeni , în vederea îndeplinirii misiunii asumate prin contractul de delegare a serviciului de iluminat public și care este necesară desfășurării în condiții – bune a serviciului de iluminat public. 
(2) Operatorul, în condițiile alin. (l), va actualiza permanent următoarele documente:
a) planurile generale cu amplasarea construcțiilor și instalațiilor aflate în exploatare, inclusiv cele subterane, actualizate cu toate modificările sau completările;
b) planurile clădirilor sau ale construcțiilor speciale având actualizate toate modificările sau completările;
c) cărțile tehnice ale construcțiilor;
d) documentația tehnică a utilajelor și instalațiilor și, după caz, autorizațiile de punere în funcțiune a acestora;
e) planurile de execuție ale părților de lucrări sau procese verbale de lucrări ascunse;
f) proiectele de execuție ale lucrărilor, cuprinzând memoriile tehnice, breviarele de calcul, devizele pe obiecte, devizul general, planurile și schemele instalațiilor și rețelelor etc.;
g) documente de recepție, preluare și terminare a lucrărilor cu:
· procese-verbale de măsurători cantitative de execuție;
· procese-verbale de verificări și probe, inclusiv probele de performanță și garanție, buletinele de verificări, analiză și încercări;
· procese-verbale de realizare a indicatorilor tehnico-economici;
· procese-verbale de punere în funcțiune;
· procese-verbale de dare în exploatare;
· lista echipamentelor montate în instalații cu caracteristicile tehnice;
· procese-verbale de preluare ca mijloc fix, în care se consemnează rezolvarea neconformităților și a remedierilor.
h) schemele de funcționare a instalațiilor, planurile de ansamblu, desenele de detaliu actualizate conform situației de pe teren, planurile de ansamblu și de detaliu ale fiecărei instalații, inclusive planurile și cataloagele pieselor de schimb;
i) parametrii luminotehnici de proiect și/sau rezultați din calcul, aferenți tuturor instalațiilor de iluminat public exploatate;
j) instrucțiunile furnizorilor de echipament sau ale organizației de montaj privind manipularea, exploatarea, întreținerea și repararea echipamentelor și instalațiilor, precum și cărțile/fișele tehnice ale echipamentelor principale ale instalațiilor;
k) normele generale și specifice de protecție a muncii aferente fiecărui echipament, fiecărei instalații sau fiecărei activități;
l) regulamentul de organizare și funcționare și atribuțiile de serviciu pentru întreg personalul;
m) avizele și autorizațiile legale de funcționare pentru clădiri, laboratoare, instalații de măsură, inclusiv cele de protecție a mediului obținute în condițiile legii;
n) inventarul instalațiilor și liniilor electrice, conform instrucțiunilor în vigoare;
o) instrucțiuni privind accesul în instalații;
p) documentele referitoare la instruirea, examinarea și autorizarea personalului;
q) registre de control, de sesizări și reclamații, de dare și retragere din exploatare, de manevre, de admitere la lucru etc.
(3) Arhivarea se poate realiza și în format digital.

Art. 16.
(1) Documentația de bază a lucrărilor și datele generale necesare exploatării, întocmite de agenții economici specializați în proiectare, se predau Primăriei Orasului Boldesti Scaeni odată cu proiectul lucrării respective.
(2) Agenții economici care au întocmit proiectele au obligația de a corecta toate planurile de execuție, în toate exemplarele în care s-au operat modificări pe parcursul execuției și, în final, să înlocuiască aceste planuri cu altele noi, originale, actualizate conform situației reale de pe teren și să predea proiectul, inclusiv pe suport electronic, împreună cu instrucțiunile necesare exploatării, întreținerii și reparării instalațiilor proiectate.
(3) Organizațiile de execuție și/sau montaj au obligația că, odată cu predarea lucrărilor, să predea și schemele, planurile de situații și de execuție modificate conform situației de pe teren. În cazul în care nu s-au facut modificări față de planurile inițiale, se va preda câte un exemplar din aceste planuri, având pe ele confirmarea că nu s-au facut modificări în timpul execuției.
(4) În timpul execuției lucrărilor se interzic abaterile de la documentația întocmită de proiectant fără avizul acestuia.
(5) La preluarea unor instalații, echipamente sau alte componente ale sistemului de iluminat public, situate pe aria administrativ-teritorială a Orasului Boldesti Scaeni , Primăria Orasului Boldesti Scaeni va solicita și prelua documentația de bază a lucrărilor și datele generate necesare exploatării și o va preda spre gestionare operatorului serviciului de iluminat public.

Art. 17.
(1) Operatorul care a primit în gestiune delegată serviciul de iluminat public are obligația să-și organizeze o arhivă tehnică pentru păstrarea documentelor de bază prevăzute la art.15 alin. (l), organizată astfel încât să poată fi găsit orice document cu ușurință.
(2) Pentru nevoile curente de exploatare se vor folosi numai copii de pe planurile, schemele și documente aflate în arhivă.
(3) Înstrăinarea sub orice formă a planurilor, schemelor sau documentelor aflate în arhivă este interzisă.
(4) La încheierea activității operatorul va preda Primăriei Oraşului Boldeşti-Scăeni, pe bază de proces-verbal, întreaga arhivă pe care și-a constituit-o, fiind interzisă păstrarea de către acesta a vreunui document original sau copie.

Art. 18.
(1) Toate echipamentele trebuie sa aibă fișe tehnice care să conțină toate datele din proiect, din documentațiile tehnice predate de furnizori sau de executant și din datele de exploatare luate de pe teren, certificate prin acte de recepție care trebuie să confirme corespondența lor cu realitatea.
(2) Pe durata exploatării, în fișele tehnice se trec, după caz, date privind:
a) incidentele sau avariile;
b) echipamentele care au fost afectate ca urmare a incidentului sau avarii;
c) incidentele sau avariile altor echipamente produse de incidentul sau avaria în cauză;
d) reparațiile efectuate pentru înlăturarea incidentului/avariei;
e) costul reparațiilor accidentale sau planificate;
f) perioada cât a durat reparația, planificată sau accidentală;
g) comportarea în exploatare între douî reparații planificate;
h) data scadentă și tipul următoarei reparații planificate, lucrări de întreținere, revizii tehnice, reparații curente și capitale;
i) data scadentă a următoarei verificări profilactice;
j) buletinele de încercări periodice și după reparații.
(3) Fișele tehnice se întocmesc pentru aparatură, posturi de transformare, fundații, instalațiile de legare la pământ, echipamentele de comandă, automatizare, protecție și pentru instalațiile de teletransmisie și telecomunicații.
(4) Separat, se va ține o evidență a lucrărilor de întreținere curentă, revizii tehnice, reparații curente și capitale.

Art. 19.
(1) Toate echipamentele, precum și conductele, barele electrice, instalațiile independente, trebuie să fie numerotate după un sistem care să permită identificarea rapidă și ușor vizibilă în timpul exploatării.
(2) La punctele de conducere operativă a exploatării trebuie să se afle atât schemele generale ale instalațiilor, cât și schemele normale de funcționare.
(3) Schemele trebuie actualizate astfel încât să corespundă situației reale din teren, iar numerotarea și notarea din scheme trebuie să corespundă notării reale a instalațiilor conform alineatului (1).
(4) Schemele normale de funcționare vor fi afișate la loc vizibil.

ART. 20.
(1) Instrucțiunile/procedurile tehnice interne pe baza cărora se realizează conducerea operativă a instalațiilor trebuie să fie clare, exacte, să nu permită interpretări diferite pentru o aceeași situație, să fie concise și să conțină date asupra echipamentului metodelor pentru controlul stării acestuia, asupra regimului normal și anormal de funcționare și asupra modului de acționare pentru prevenirea incidentelor/avariilor.
(2) Instrucțiunile/procedurile tehnice interne trebuie să delimiteze exact îndatoririle personalului cu diferite specialități care concură la exploatarea, întreținerea sau repararea echipamentului și trebuie să cuprindă cel puțin:
a) îndatoririle, responsabilitățile și competențele personalului de deservire;
b) descrierea construcției și funcționării echipamentului, inclusiv scheme și schițe explicative;
c) reguli referitoare la deservirea echipamentelor în condițiile unei exploatări normale (manevre de pornire/oprire, manevre în timpul exploatării, manevre de scoatere și punere sub tensiune);
d) reguli de prevenire și lichidare a avariilor;
e) reguli de anunțare și adresare;
f) enumerarea funcțiilor/meseriilor pentru care este obligatorie însușirea instrucțiunii/ procedurii și promovarea unui examen sau autorizarea;
g) măsuri pentru asigurarea protecției muncii.
(3) Instrucțiunile/procedurile tehnice interne se semnează de coordonatorul locului de muncă și sunt aprobate de persoana din cadrul personalului de conducere al operatorului desemnată în acest sens, menționându-se data intrării în vigoare.
(4) Instrucțiunile/procedurile tehnice interne se revizuiesc anual sau ori de câte ori este nevoie, certificându-se prin aplicarea sub semnatură a unei ștampile "valabil pe anul ". Modificările și completările se aduc la cunoștință sub semnătura personalului obligat să le cunoască și să aplice instrucțiunea/procedura respectivă.

Art. 21.
(1) Operatorul serviciului de iluminat public din Orasului Boldesti Scaeni, care desfășoară una sau mai multe activități specifice serviciului de iluminat public trebuie să elaboreze, să revizuiască și să aplice instrucțiuni/proceduri tehnice interne.
(2)În vederea aplicării prevederilor alin. (l) operatorul va întocmi liste cu instrucțiunile/procedurile tehnice interne necesare, cu care vor fi dotate locurile de muncă. Lista instrucțiunilor/procedurilor tehnice interne va cuprinde, după caz, cel puțin:
a) instrucțiuni/proceduri tehnice interne generale;
b) instrucțiuni/proceduri tehnice interne pentru exploatarea instalațiilor principale:
· rețele de transport și distribuție a energiei electrice destinate exclusiv iluminatului public;
· instalații de măsură și autoniatizare;
· instalațiile de comandă, semnalizări și protecții;
c) instrucțiuni/proceduri tehnice interne pentru executarea manevrelor curente;
d) instrucțiuni/proceduri tehnice interne pentru lichidarea avariilor;
e) instrucțiuni/proceduri tehnice interne pentru protecții și automatizări;
f) instrucțiuni/proceduri tehnice interne pentru executarea lucrărilor de întreținere.

Art. 22.
(1) În instrucțiunile/procedurile tehnice interne va fi descrisă schema normală de funcționare a fiecărui echipament și pentru fiecare instalație, menționându-se și celelalte scheme admise de funcționare a instalației, diferite de cea normală, precum și modul de trecere de la o schemă normală la altă variantă.
(2) Pe scheme se va figura simbolic starea normală a elementelor componente.
(3) Abaterile de la funcționarea în schema normală se aprobă de conducerea tehnică a operatorului și se consemnează în evidențele operative ale personalului de deservire.

Art. 23.
Personalul angrenat în desfășurarea serviciului va întocmi zilnic situații cu datele de exploatare dacă acestea nu sunt înregistrate și memorate prin intermediul unui sistem informatic date reprezintă forma primară a evidenței tehnice.

Art. 24.
Documentația operativă și evidentele tehnice trebuie examinate zilnic de personalul etnic ierarhic superior, care va dispune măsurile necesare pentru eliminarea eventualelor defecte și deranjamente constatate în funcționarea instalațiilor sau pentru creșterea eficienței și siguranței în exploatare.

SECȚIUNEA a 3-a: Îndatoririle personalului
Art. 25.
(1) Personalul de deservire se compune din toți salariații care deservesc instalațiile aferente infrastructurii serviciului de iluminat public având ca sarcină de serviciu principală, supravegherea funcționării și executarea de manevre la un echipament, într-o instalație sau într-un ansamblu de instalații.
(2) Subordonarea pe linie operativă și tehnico-administrativă, precum și obligațiile, drepturile și responsabilitățile personalului de deservire operativă se trec în fișa postului și în regulamentele/procedurile tehnice interne.
(3) Locurile de muncă în care este necesară desfășurarea activității se stabilesc de operator în procedurile proprii, în funcție de:
a) gradul de periculozitate a instalațiilor și al procesului tehnologic;
b) gradul de automatizare a instalațiilor;
c) gradul de siguranță necesară asigurării serviciului;
d) necesitatea supravegherii instalațiilor;
e) existența unui sistem de transmisie a datelor și a posibilităților de executare a manevrelor de la distanță;
f) posibilitatea intervenției rapide pentru prevenirea și lichidarea incidentelor și avariilor.
(4) În funcție de condițiile specifice de realizare a serviciului, operatorul poate stabili ca personalul să-și îndeplinească atribuțiile de serviciu prin supravegherea mai multor instalații amplasate în locuri diferite.
(5) Principalele lucrări ce trebuie cuprinse în fișa postului personalului de deservire, privitor la exploatare și execuție, constau în:
a) supravegherea instalațiilor;
b) controlul curent al instalațiilor;
c) executarea de manevre;
d) lucrări de întreținere periodică;
e) lucrări de întreținere neprogramate;
f) lucrări de intervenții accidentale.

Art. 26.
[bookmark: _GoBack](1) Lucrările de întreținere periodice sunt cele prevăzute în instrucțiunile furnizorilor de echipamente, regulamente de exploatare tehnică și în instrucțiunile/procedurile tehnice interne și se execută, de regulă, fără întreruperea furnizării serviciului.
(2) Lucrările de întreținere curentă neprogramate se execută în scopul prevenirii sau eliminării deranjamentelor, avariilor sau incidentelor și vor fi definite în fișa postului și în instrucțiunile de exploatare.

SECȚIUNEA a 4-a Analiza și evidența incidentelor și avariilor
Art. 27.
(1) În scopul creșterii siguranței în funcționare a serviciului de iluminat și a continuității acestuia, operatorul va întocmi proceduri de analiză operativă și sistematică a tuturor evenimentelor nedorite care au loc în instalațiile de iluminat, stabilindu-se măsuri privind creșterea fiabilității echipamentelor și schemelor tehnologice, îmbunătățirea activității de exploatare, întreținere, reparații și creșterea nivelului de pregătire și disciplină a personalului.
(2) Evenimentele ce se analizează, se referă, în principal, la:
a) defecțiuni curente/lucrări operative;
b) deranjamente din rețelele de transport și de distribuție a energiei electrice, indiferent dacă acestea sunt destinate exclusiv instalațiilor de iluminat sau nu;
c) incidentele și avariile;
d) limitările ce afectează continuitatea sau calitatea serviciului de iluminat, impuse de anumite situații existente la un moment dat.

Art. 28.
(1) Deranjamentele din rețelele de distribuție a energiei electrice sunt acele defecțiuni care conduc la întreruperea iluminatului public alimentat dintr-o rețea de distribuție care asigură iluminatul unui singur obiectiv cultural, parc, alee, tunel, pod sau altele asemenea.
(2) Deranjamentele constau în declanșarea voită sau oprirea forțată a unui echipament sau instalație, care nu influențează în mod substanțial asupra calității serviciului, fiind caracteristice echipamentelor și instalațiilor anexă.

Art. 29.
Se consideră incidente următoarele evenimente:
a) declanșarea prin protecție sau oprirea voită a instalațiilor ce fac parte din sistemul de iluminat, indiferent de durată, dar care nu îndeplinesc condițiile de avarie;
b) reducerea parametrilor luminotehnici sub limitele stabilite prin reglementări, pe o durată mai mare de 15 minute, ca urmare a defecțiunilor din instalațiile proprii.

Art. 30.
Prin excepție de la art.29 nu se consideră incidente următoarele evenimente:
a) ieșirea din funcțiune a unei instalații, ca urmare a acționării corecte a elementelor de protecție și automatizare, în cazul unor evenimente care au avut loc într-o altă instalație, ieșirea din funcțiune fiind consecința unui incident localizat și înregistrat în acea instalație;
b) ieșirea din funcțiune sau retragerea din exploatare a unei instalații sau părți a acesteia, datorită unor defecțiuni ce pot sa apară în timpul încercărilor profilactice, corespunzătoare scopului acestora;
c) ieșirea din funcțiune a unei instalații auxiliare sau a unui element al acesteia, dacă a fost înlocuit automat cu rezervă, prin funcționarea corectă a declașării automate a rezervei, și nu a avut ca efect reducerea parametrilor luminotehnici;
d) retragerea accidentală din funcțiune a unei instalații sau a unui element al acesteia în scopul eliminării unor defecțiuni, dacă a fost înlocuit cu rezerva și nu a afectat calitatea serviciului prestat;
e) retragerea din exploatare în mod voit a unei instalații pentru prevenirea unor eventuale accidente umane sau calamități;
f) întreruperile sau reducerile cantitative convenite în sens cu utilizatorul.

Art. 31.
Se consideră avarii următoarele evenimente:
a) întreruperea accidentală, totală sau parțială (peste 25% din iluminatul public aferent unei artere de circulație) a iluminatului public pentru o perioadă mai mare de 4 ore, cu excepția celui arhitectural, ornamental și ornamental-festiv;
b) prin excepție la litera a) se consideră avarie, întreruperea accidentală, totală sau parțială a iluminatului arhitectural, ornamental și ornamental-festiv cu amploare deosebită;
c) defectarea sau ieșirea accidentală din funcțiune a unor instalații sau subansambluri din instalațiile de iluminat, care conduc la reducerea ariei deservite de serviciul de iluminat public cu 10% pe o durată mai mare de 24 de ore;
d) vandalizare sau furt ca acțiune premeditată de către terți, precum și accidente datorate terților ce afectează elementele S.I.P.;
e) dacă pe durata desfășurării evenimentului, ca urmare a consecințelor avute, acesta își schimbă categoria de încadrare, respectiv din incident devine avarie, evenimentul se va încadra pe toată durata desfășurării lui în categoria avariei.

Art. 32.
(1) Analizele incidentelor sau avariilor vor fi efectuate imediat după producerea evenimentelor respective de către personalul cu atribuții în acest sens al operatorului și, după caz, împreună cu reprezentanții Primăriei Orasului Boldesti Scaeni  - Serviciul de Specialitate care derulează contractul de delegare.
(2) Operatorul are obligația ca cel puțin trimestrial să informeze Primăria Orasului Boldesti Scaeni - Serviciul de Specialitate care derulează contractul de delegare asupra tuturor avariilor care au avut loc, concluziilor analizelor și măsurilor care s-au luat.

Art. 33.
(1) Analiza incidentelor și avariilor trebuie finalizată în cel mult 5 zile de la lichidarea acestora.
(2) Analiza fiecărui incident sau avarie va trebui să aibă următorul conținut:
a) locul și momentul apariției incidentului sau avariei;
b) situația înainte de incident sau avarie, dacă funcționa sau nu în schema normală, cu indicarea abaterilor de la aceasta;
c) cauzele care au favorizat apariția și dezvoltarea evenimentelor;
d) descrierea cronologică a tuturor evenimentelor pe baza diagramelor, rapoartelor, înregistrărilor computerizate și declarator personalului;
e) manevrele efectuate de personal în timpul desfășurării și lichidării evenimentului;
f) efectele produse asupra instalațiilor, dacă a rezultat echipament deteriorat, cu descrierea deteriorării;
g) efectele asupra beneficiarilor serviciului de iluminat, durata de întrerupere, valoarea pagubelor estimate sau alte efecte;
h) stadiul verificărilor profilactice, reviziile și reparațiile pentru echipamentul sau protective care nu au funcționat corespunzător;
i) cauzele tehnice și factorii care au provocat fiecare eveniment din succesiunea de evenimente;
j) modul de comportare a personalului cu ocazia evenimentului și modul de respectare a instrucțiunilor;
k) influența schemei tehnologice sau de funcționare în care sunt cuprinse instalațiile afectate de incident sau avarie;
l) situația procedurilor/instrucțiunilor de exploatare și reparații și a cunoașterii lor, cu menționarea lipsurilor constatate și a eventualelor încălcări ale celor existente;
m) măsuri tehnice și organizatorice de prevenire a unor evenimente asemănătoare cu stabilirea termenelor și responsabilităților.
(3) În cazul în care pentru lămurirea cauzelor și consecințelor sunt necesare probe, încercări sau obținerea unor date tehnice suplimentare, termenul de finalizare a analizei incidentului sau avariei va fi de 10 zile de la lichidarea acesteia.
(4) În cazul în care în urma analizei rezultă că evenimentul a avut loc ca urmare a proiectării sau montării instalației, deficiențe ale echipamentului, calitatea slabă a materialelor sau datorită acțiunii sau inacțiunii altor persoane fizice sau juridice asupra sau în legătură cu instalația sau echipamentul analizat, rezultatele analizei se vor transmite factorilor implicați pentru punct de vedere.
(5) Analiza avariei sau incidentului se face la nivelul operatorului care are în gestiune, respectiv, cu participarea proiectantului, furnizorului de echipament și/sau a executantului caz, participarea acestora fiind obligatorie la solicitarea operatorului sau a Primăriei Orasului Boldesti Scaeni – Serviciul  de Specialitate care derulează contractul de delegare.
(6) Dacă avaria sau incidentul afectează sau influențează funcționarea instalațiilor aflate în administrarea altor operatori sau agenți economici, operatorul care efectuează analiza, va solicita de la aceștia transmiterea în maximum 48 de ore a tuturor datelor și informațiilor necesare analizării avariei sau incidentului.

Art. 34.
(1) Rezultatele analizei incidentului sau avariei se consemnează într-un formular tip denumit "fișa de incident", iar la exemplarul care rămâne la operator se vor anexa documentele primare legate de analiza evenimentului.
(2) Conținutul minim al fișei de incident va fi în conformitate cu prevederile art.32 alin. (2).

ART. 35.
(1) În vederea satisfacerii în condiții optime a necesităților beneficiarilor, operatorul va urmări evidențierea distinctă a întreruperilor și limitărilor, a duratei și a cauzelor de întrerupere a utilizatorului și a beneficiarilor serviciului de iluminat public, inclusiv a celor cu cauze în instalațiile terților, dacă au afectat funcționarea instalațiilor proprii.
(2) Situația centralizatoare privind aceste întreruperi sau limitări se va transmite trimestrial până în data de 10 a lunii următoare Primăriei Orasul Boldesti Scaeni , conform formularului propus de operator și avizat de Primăria Orasului Boldesti Scaeni  - Serviciul de Specialitate care derulează contractul de delegare.
(3) Modul și timpii de intervenție se vor stabili în caietul de sarcini de delegare a serviciului de iluminat public.

Art. 36.
(1) Analiza deteriorării echipamentelor se face în scopul determinării indicatorilor de fiabilitate ai acestora în condiții de exploatare.
(2) Pentru evidențierea deteriorărilor de echipament care au avut loc cu ocazia incidentelor sau avariilor, analiza se face concomitent cu analiza incidentului sau avariei pentru fiecare echipament în parte, rezultatele consemnându-se într-un formular-tip denumit "fișa pentru echipament deteriorat", care se anexează la fișa incidentului.
(3) Pentru evidențierea deteriorării echipamentelor ca urmare a încercărilor profilactice, manipulării, reparațiilor sau întreținerii necorespunzătoare, neefectuării la timp a reparațiilor sau reviziilor planificate, a scoaterii din funcțiune a acestor echipamente sau a instalațiilor din care fac parte și care au fost înlocuite cu rezerva (indiferent de modul cum s-a facut această înlocuire) și care au avut loc în afara evenimentelor încadrate ca incidente sau avarii, operatorul va ține o evidență separată pe tipuri de echipamente și cauze.
(4) Evidențierea defecțiunilor și deteriorărilor se face și în perioada de probe de garanție și punere în funcțiune după montare, înlocuire sau reparație capitală.

Art. 37.
(1) Fișele de incidente și de echipament deteriorat reprezintă documente primare pentru evidența statistică și aprecierea realizării indicatorilor de performanță. Formularul fișei de incident și de echipament va fi propus de operator și avizat de Primăria Orasului Boldesti Scaeni  - Serviciul de Specialitate care derulează contractul de delegare.
(2) Păstrarea evidenței se face la operator pe toată perioada cât acesta operează, iar la încheierea activității de operare se aplică prevederile art. 16 alin. (5).

SECȚIUNEA a 5-a: Asigurarea siguranței de funcționare a instalațiilor
Art. 38.
(1) Pentru creșterea siguranței în funcționare a serviciului de iluminat public și a asigurării continuității acestuia, operatorul va întocmi proceduri prin care se instituie reguli de efectuare a manevrelor în instalațiile aparținând sistemului de iluminat public.
(2) Procedurile prevăzute la alin. (1) se vor întocmi pe baza prevederilor prezentului regulament în termen de 6 luni de la data intrării în efectivitate a contractului de delegare a gestiunii serviciului de iluminat public.

Art. 39.
Manevrele în instalaţii se execută pentru:
a) modificarea regimului de funcționare a instalațiilor sau ansamblului de instalații fiind determinate de necesitățile obiective de adaptare a funcționării la cerințele utilizatorului, realizarea unor regimuri optime de funcționare, reducerea pierderilor etc. având un caracter frecvent și executându-se mereu la fel, denumite manevre curente;
b) modificarea configurației instalațiilor sau grupurilor de instalații fără ca acestea să aibă un caracter frecvent sau periodic, precum și cele care au drept scop retragerea din exploatare a echipamentelor pentru lucrări sau probe și redarea lor în exploatare, denumite manevre programate;
c) izolarea echipamentului defect și restabilirea circuitului funcțional tehnologic al instalației sau ansamblului de instalații executate, cu ocazia apariției unui incident, denumite manevre de lichidare a incidentelor.

Art. 40.
În sensul prezentului regulament, nu sunt considerate manevre în instalații, modificările regimurilor de funcționare care au loc ca urmare a acțiunii sistemelor de automatizare și protective sau executate curent de personalul operativ asupra sistemelor de reglaj, pe baza instrucțiunilor de exploatare, fără modificarea schemei de funcționare aprobate.

Art. 41.
(1) Persoana care concepe manevra trebuie să cunoască instalația în care se vor executa operațiile cerute de manevră, să dispună de schema detaliată corespunzătoare situației din teren și schema tehnologică de executare a manevrei.
(2) Manevrele trebuie concepute astfel încât:
a) succesiunea operațiilor în cadrul manevrelor să asigure desfășurarea normală a acestora;
b) trecerea de la starea inițială la starea finală dorită să se facă printr-un număr minim de operații;
c) ordinea de succesiune a operațiilor trebuie să aibă în vedere respectarea procesului tehnologic stabilit prin instrucțiunile de exploatare a echipamentului sau a instalației la care se execută manevra;
d) să fie analizate toate implicațiile pe care fiecare operație le poate avea, atât asupra instalației în care se execută manevra, cât și asupra restului instalațiilor legate tehnologic de aceasta, în special din punctul de vedere al siguranței m exploatare;
e) manevra să se efectueze într-un interval de timp cât mai scurt, stabilindu-se operațiile care se pot executa simultan fără a se condiționa una pe alta, în funcție de numărul de executanți și de posibilitatea supravegherii directe de către responsabilul de manevră;
f) să se țină seama de respectarea obligatorie a normelor de protecție a muncii;
g) fiecare operație de acționare asupra unui element prin comandă de la distanță să fie urmată de verificarea realizării acestei comenzi sau de verificarea realizării efectului corespunzător.

Art. 42.
Manevrele în instalații se efectuează numai pe baza unui document scris, denumit în continuare foaie de manevră, care trebuie sa conțină:
a) tema manevrei;
b) scopul manevrei;
c) succesiunea operațiunilor;
d) notații în legătură cu dispunerea și îndeplinirea operațiilor;
e) persoanele care execută sau au legatură cu manevra și responsabilitățile lor.

Art. 43.
După scopul manevrei, foaia de manevră poate fi:
a) foaie de manevră permanentă, al cărei conținut este prestabilit în instrucțiunile/procedurile tehnice interne, putându-se folosi la:
· manevre curente;
· anumite manevre programate, cu caracter curent;
· anumite manevre în caz de incident, având un caracter curent;
b) foaie de manevră pentru manevre programate, al cărei conținut se întocmește pentru efectuarea de lucrări programate sau accidentale și care prin caracterul său necesită o succesiune de operații ce nu se încadrează în foile de manevră permanente.

Art. 44.
Prin excepție de la art.42, manevrele cauzate de accidente se execută fără foaie de manevră, iar cele de lichidare a incidentelor se execută pe baza procedurilor/instrucțiunilor de lichidare a incidentelor.

Art. 45.
(1) Întocmirea, verificarea și aprobarea foilor de manevră se fac de către persoanele desemnate de operator, care au pregătirea necesară și asigură executarea serviciului operativ și tehnico-administrativ.
(2) Nu se admite verificarea și aprobarea foilor de manevră telefonic.
(3) În funcție de necesitate, la foaia de manevră se anexează o schemă de principiu referitoare la manevra care se efectuează.
(4) Foaia de manevră întocmită, verificată și aprobată se pune în aplicare numai în momentul în care există aprobarea pentru efectuarea manevrei la echipamentul, instalația sau ansamblul de instalații în cauză, conform procedurilor aprobate.
(5) Manevrele curente, programate sau accidentale pot fi inițiate de persoane prevăzute în procedurile aprobate și care răspund de necesitatea efectuării lor.
(6) Executarea manevrelor în cazul lucrărilor normale, programate, probelor profilactice trebuie realizată astfel încât echipamentul să nu fie retras din exploatare mai devreme decât este necesar și nici să nu se întârzie admiterea la lucru.

Art. 46.
(1) Manevra începută de personalul nominalizat în foaia de manevră trebuie terminată, de regulă, de același personal, chiar dacă prin aceasta se depășește ora de terminare a programului normal de muncă, în condițiile legii.
(2) Operatorul va stabili prin decizie și procedură internă nomenclatorul cu manevrele ce se execută pe bază de foi de manevră permanente sau pe bază de instrucțiuni/proceduri tehnice interne.

Art. 47.
(1) Darea în exploatare a echipamentelor nou-montate se face conform instrucțiunilor de proiectare și/sau ale furnizorului de echipament.
(2) În perioadele de probe, manevrele și operațiile respective cad în sarcina echipei desemnate cu executarea montajului cu participarea personalului de exploatare al operatorului.

Art. 48.
(1) În cazul executării manevrelor pe baza unor foi de manevră, nu este necesară înscrierea în evidențele operative a dispozițiilor sau aprobărilor primite, a operațiilor executate, a confirmărilor făcute, toate acestea operându-se în foaia de manevră.
(2) După terminarea manevrei se vor înscrie în evidențele operative ale instalației executarea acestora conform foii de manevră, ora începerii și terminării manevrei, starea operativă, configurația etc., în care s-au adus echipamentele respective, precum și orele la care s-au executat operațiile care prezintă importanța în funcționarea echipamentelor, instalațiilor sau ansamblurilor de instalații.

SECȚIUNEA a 6-a: Cerințe tehnice de desfășurare a serviciului de iluminat public
Art. 49.
(1) Iluminatul public stradal se realizează pentru iluminatul arterelor de circulație publică, străzi, trotuare, piețe, intersecții, parcări, treceri pietonale, parcuri, locuri de joacă de pe teritoriul Orasului Boldesti Scaeni .
(2) Alegerea surselor de lumină se face în funcție de eficacitatea luminoasă, de durata de funcționare a acestora, astfel încât costurile de exploatare să fie minime, cu încadrarea în specificul urbanistic al zonei, cu respectarea normelor pentru serviciile de iluminat public stabilite de C.I.E., respectiv de C.N.R.I.

Art. 50.
(1) În Orasul Boldesti Scaeni, corpurile de iluminat se amplasează pe stâlpi sau suspendat în axa drumului ori, dacă condițiile tehnice nu permit, pe clădiri, de preferință cu acordul proprietarilor.
(2) În cvartale de locuințe și în parcuri, iluminatul public va fi realizat cu corpuri de iluminat cu distribuție directă, semidirectă sau directă-indirectă, după caz.
(3) Din motive estetice și de securitate, rețeaua de alimentare cu energie electrică se va realiza, de regulă subteran și numai în cazuri particulare, când condițiile tehnice nu permit, aerian.
(4) În cazul alimentării cu energie electrică prin rețea subterană, corpurile de iluminat montate pe stâlpi vor fi racordate la rețeaua de alimentare cu energie electrică în unul dintre următoarele moduli:
a) prin manson de derivație, montat la baza fiecărui stâlp;
b) prin cleme de intrare-ieșire în nișa stâlpului sau cutie de intrare-ieșire, montată la baza fiecărui stâlp, prevăzându-se și asigurarea locală a derivației;
c) prin alte modalități reglementate și aprobate de legislația în vigoare.

Art. 51.
Corpurile de iluminat folosite la realizarea iluminatului vor fi alese ținându-se cont de caracteristicile tehnice, care trebuie să fie conforme cu:
a) destinația iluminatului, care este general, local, exterior, arhitectural, estetic;
b) ) condițiile de mediu - normal, cu praf, cu umiditate, cu pericol de explozie;
c) condițiile de montaj pe stâlpi, suspendat, cu racordare la rețea;
d) protecția împotriva electrocutării;
e) condițiile de exploatare - vibrații, șocuri mecanice, medii agresive;
f) randamentul corpurilor de iluminat;
g) caracteristicile luminotehnice ale corpului de iluminat;
h) cerințele estetice și arhitecturale;
i) dotarea cu accesorii pentru ameliorarea factonilui de putere;
j) posibilitățile de exploatare și întreținere;
k) eficiența energetică.

Art. 52.
(1) La realizarea iluminatului public se va urmări minimizarea puterii instalate pe kilometri de stradă, optimizându-se raportul dintre înălțimea de montare a surselor de lumină cu distanța dintre stâlpi, luându-se în calcul luminanțele sau iluminările, după caz, și curbele de distribuție a intensității luminoase specifice corpurilor de iluminat utilizate.
(2) Distribuția de intensitate luminoasă ale corpurilor de iluminat vor fi alese astfel: 
a) pentru iluminatul arterelor de circulație principale și secundare: exclusiv direct;
b) pentru iluminatul unor artere de circulație cu circulație auto interzisă sau alei din zonele blocurilor de locuințe sau zone rezidențiale sau parcuri: semidirect sau direct-indirect (în special parcuri).

Art. 53.
(1) Operatorul desemnat va propune și Primăria Oraşului Boldeşti-Scăeni - Serviciul de specialitate, va aviza implementarea de soluții de telegestiune a sistemului de iluminat public și soluții de reducere a consumului de energie electrică.
(2) În vederea reducerii acțiunilor de vandalizare/furt a echipamentelor aparținând SIP, operatorul desemnat va propune și Primăria Orasului Boldesti Scaeni - Serviciul de specialitate va aviza implementarea unor soluții de supraveghere video/senzoristică.

Art. 54.
(1) lluminatul public se va realiza prin montarea corpurilor de iluminat pe stâlpi special destinați acestui scop sau de folosință comună cu transportul public de suprafață și doar acolo unde acest lucru nu este posibil din punct de vedere tehnic sau nu se justifică economic, corpurile de iluminat se pot monta pe stâlpii rețelei de distribuție a energiei electrice, în conformitate cu contractul care reglementează toate aspectele cu privire la asigurarea condițiilor pentru prestarea serviciului de iluminat public, cu respectarea echitabilă a drepturilor și obligațiilor tuturor părților implicate, încheiat între Primăria Orasului Boldesti Scaeni și proprietarul sistemului de distribuție a energiei electrice.
(2) În zonele cu arhitectură specială, iluminatul se va realiza conform condițiilor existente și cerințelor utilizatorului, cu respectarea condițiilor impuse de reglementările din domeniu.

Art. 55.
Modul de prindere a corpurilor de iluminat pe stâlpi se realizează ținându-se cont de:
a) tipul corpului de iluminat;
b) specificul arterei de circulație pe care se montează;
c) tipul stâlpului;
d) cerințele de ordin estetic impuse.
	
Art. 56.
Realizarea iluminatului public în zonele de interes deosebit, cu cerințe estetice și arhitecturale, se va face prin proiectarea și realizarea de soluții specifice, unicate, adaptate fiecărui caz în parte, conform acordului scris dintre Beneficiar și operator.

Art. 57.
(1) De regulă, programul de funcționare va fi asigurat prin comanda automată de conectare/deconectare a iluminatului public.
(2) Programul de funcționare a iluminatului public va ține cont de:
a) longitudinea localității;
b) luna calendaristică;
c) ora oficială de vară/iarnă;
d) nivelul de luminanță sau de iluminare necesar, corelat cu condițiile meteorologice.
(3) La propunerea justificată a operatorului și cu acordul în scris al Primăriei Orasului Boldesti Scaeni se poate modifica programul de funcționare a iluminatului public, integral sau pe anumite categorii de artere sau zone din sistemul de iluminat public.
(4) Pentru implementarea măsurilor de eficiență energetică și cu acordul delegatarului serviciului de iluminat public, pe anumite străzi, se admite scăderea uniformității normate prin trecerea de la o categorie de trafic la cea imediat inferioară.
(5) În cazul reglajului în trepte, nivelul de iluminat sau luminanță, după caz, trebuie să poată fi redus sau ridicat la toate aparatele de iluminat simultan, și în aceeași măsură prin conectare și deconectare comandate în trepte (excepție făcând intersecțiile și trecerile de pietoni).
(6) De regulă, modificarea intensității luminoase se va face în intervalul orar 24.00-05.00.
(7)În cazul organizării unor spectacole/evenimente culturale/sportive, la solicitarea organizatorului, delegatarul poate să accepte întreruperea iluminatului public, temporar într-o anumită zonă, cu respectarea simultană a următoarelor cerințe: 
· prezentarea formei legale de organizare a evenimentului aprobată de reprezentanții Autorității Locale;
· avizul operatorului serviciului de iluminat public;
· asigurarea de măsuri de siguranță cetățenilor;
· asigurarea de măsuri de siguranță trafic auto;
· plata contravalorii prestațiilor de conectare-deconectare sistem de iluminat public de către solicitant.

[bookmark: do|caII|si6|ar56|pa1]Art. 58.
În cazul instalaţiilor de iluminat public montate pe aceiaşi stâlpi pe care este montată şi o altă instalaţie de transport sau distribuţie a energiei electrice, conectarea/deconectarea iluminatului public va fi realizată prin utilizarea uneia dintre următoarele soluţii:
a) acţionare manuală, prin prevederea unui întrerupător manual la cutia de distribuţie a postului de transformare care alimentează reţeaua de distribuţie a energiei electrice;
b) acţionare automată, prin prevederea unui dispozitiv automat care acţionează contactorul reţelei de iluminat seara şi dimineaţa, în cutia de distribuţie a postului de transformare care alimentează reţeaua de distribuţie a energiei electrice;
c) acţionare automată individuală, prin utilizarea unui releu cu fotorezistenţă care echipează fiecare corp de iluminat. Această variantă va fi utilizată în mod deosebit pentru corpurile de iluminat amplasate în puncte izolate.

Art. 59.
(1) Echipamentele și aparatura folosite pentru realizarea iluminatului public vor respecta dispozițiile legale în vigoare privind evaluarea conformității produselor și condițiile de introducere pe piață a acestora, asigurându-se utilizarea rațională a energiei electrice și economisirea acesteia.
(2) Distanța dintre sursele luminoase va fi stabilită în funcție de înalțimea de montare a acestora, asigurându-se uniformitatea iluminatului în limitele normale.
(3) Operatorul va lua măsuri pentru îmbunătațirea factorului de putere la acele instalații de iluminat public care necesită această operațiune.

Art. 60.
(1) Rețelele electrice realizate prin montaj subteran vor fi realizate în solutie buclată, cu funcționare radială. Punctele de separate se amenajează în tablouri (nișe) speciale.
(2) Rețelele electrice realizate prin montaj aerian se execută din conducte electrice isolate torsadate.
(3) Linia electrică pentru alimentarea corpurilor de iluminat se racordează dintr-un tablou de distribuție, care poate fi:
a) tabloul de distribuție din postul de transformare medie/joasă tensiune;
b) cutia de distribuție supraterană sau subterană;
c) cutia de trecere de la linia electrică subterană la linia electrică supraterană.
(4) Pe artere de circulațe cu trafic redus și foarte redus, alimentarea cu energie electrică a sistemului de iluminat public se realizează, de regulă cu rețea electrică trifazată, iar in situații bine justificate se poate realiza cu rețea electrică monofazată, care poate fi pozată împreună cu rețeaua electrică de alimentare a consumatorilor casnici.
(5) Pe artere de circulație cu trafic intens sau mediu, alimentarea cu energie electrică a sistemului de iluminat public se realizează cu rețea electrică trifazată, asigurându-se posibilitatea reducerii parțiale a iluminatului public, menținându-se uniformitatea luminanței sau iluminării.
(6) Pe aleile dintre blocurile cvartalelor de locuințe se pot monta stâlpi de înalțime mică între 3 si 6 m.
(7) În parcuri, alimentarea cu energie electrică se va realiza numai prin montaj subteran.

Art. 61.
(1) În sistemele de iluminat public, protecția contra electrocutărilor se va realiza prin legarea la nulul de protecție, conform standardelor în vigoare.
(2) Conductorul de nul al rețelei de alimentare a sistemului de iluminat public se va lega în mod obligatoriu la pământ.
(3) Instalația de legare la pământ care deservește rețeaua de Iegare la nul va fi dimensionată astfel ca valoarea rezistenței de dispersie față de pământ, măsurată în orice punct al rețelei de nul, să fie de maximum 4Q.
(4) Carcasele metalice ale corpurilor de iluminat vor fi legate la instalația de protecție prin legare la nul.
(5) Legarea la nul a corpurilor de iluminat se va realiza aplicându-se una dintre următoarele variante:
a) direct, printr-un conductor electric de nul de protecție, special destinat acestui scop, și care va însoții conductele electrice de alimentare;
b) conectarea la instalația de legare la pământ la care este legat nulul rețelei.
(6) Ramificațiile de la rețeaua de alimentare cu energie electrică la corpul de iluminat se vor realiza din conductoare corespunzătoare ca tip de material și ca secțiune, urmărindu-se realizarea unui raport optim între costurile de investiții și cele de exploatare.

Art. 62.
(1) Modalitatea de fixare a corpurilor de iluminat pe stâlpi va fi aleasă în funcție de tipul corpului de iluminat, de specificul arterei de circulație pe care se montează, de tipul stâlpului și de cerințele de ordin funcțional și estetic impuse.
(2) Corpurile de iluminat montate în locuri unde este permis accesul tuturor persoanelor trebuie să prezinte un grad de protecție de minimum IK 08.
(3) Întreținerea sistemelor de iluminat trebuie să se facă în permanență, prin curățarea periodică a corpurilor de iluminat, conform factorului de menținere luat în calcul la proiectare astfel încât parametrii luminotehnici să nu scadă sub valorile admise între două operațiuni succesive de întreținere.
(4) Realizarea unei uniformități satisfacătoare a repartiției luminanței sau iluminării, după caz, pe suprafața arterelor de circulație se va asigura prin alegerea corectă a înălțimii de montare, în funcție de varianta de amplasare a corpurilor de iluminat, având ca referință standardul SR-EN 13433:1999.

SECȚIUNEA a 7-a Asigurarea parametrilor luminotehnici cantitativi și calitativi
ART. 63.
(1) În vederea realizării unui serviciu de calitate și asigurarea condițiilor impuse de necesitatea realizării unui iluminat public corespunzător, operatorul are obligația să asigure măsurarea parametrilor luminotehnici ai arterelor de circulație din Orasului Boldesti Scaeni  și să informeze în scris Primăria Orasului Boldesti Scaeni  privind rezultatele obținute, precum și ori de câte ori intervin modificări ale acestora.
(2) Operatorul serviciului de iluminat public este direct răspunzător de realizarea parametrilor luminotehnici stabiliți prin prezentul regulament, având ca referință și standardul SR-EN 13433:1999.

Art. 64.
(1) Instalațiile de iluminat public trebuie să asigure caracteristicile luminotehnice normale necesare siguranței circulației pe arterele de circulație, în funcție de intensitatca traficului și de reflectanța suprafeței arterei de circulație și a zonei adiacente.
(2) Toate instalațiile de iluminat destinate circulației auto vor fi dimensionate conform legislației internaționale și naționale, în funcție de nivelul de luminanță, cu excepția intersecțiilor mari și a sensurilor giratorii, care se vor dimensiona în funcție de iluminare.
(3) Parametrii luminotehnici ai instalației de iluminat public vor fi verificați de operator, la preluarea serviciului, la punerea în funcțiune a unor extinderi și periodic, pe parcursul exploatării.
(4) Menținerea în timp a nivelului de iluminare sau luminanță, după caz, realizat de sistemui de iluminat public, se asigură prin programul de întreținere, realizându-se înlocuirea lămpilor uzate, curățarea lămpilor și a corpurilor de iluminat.
(5) Parametrii cantitativi sunt:
a) nivelul de luminanță, pentru arterele de circulație auto;
b) nivelul de iluminare, pentru intersecții, piețe, sensuri giratorii, zone pietonale, piste pentru biciclete.
(6) Parametrii calitativi sunt:
a) uniformitatea pe zona de calcul;
b) indicele TI pentru evitarea orbirii fiziologice în câmpul vizual central și periferic.

Art. 65.
(1) Iluminatul piețelor și al intersecțiilor de pe teritoriul Orasului Boldesti Scaeni  se va realiza astfel încât nivelul de iluminare să fie mai ridicat cu 50% față de artera cu nivelul cel mai ridicat, incidența în intersecție, având ca referință standardul SR-EN 13433:1999.
(2) Iluminatul intersecțiilor se va realiza prin amplasarea corpurilor de iluminat cât mai aproape de unghiurile intersecțiilor.
(3) Iluminatul intersecțiilor dintre arterele principale și cele secundare se va realiza prin amplasarea corpurilor de iluminat pe arterele de circulație principale în fața arterelor de circulație secundare cu care se intersectează, acest mod de amplasare a corpurilor de iluminat constituind un punct de semnalizare pentru circulația rutieră.

Art. 66.
(1) Iluminatul trotuarelor se poate realiza cu un nivel de iluminare cu 50% mai redus decât nivelul părții carosabile a arterei de circulație respective, potrivit factorului "raport de zonă alăturată" rezultat din proiectare, având ca referință standardul SR-EN 13433:1999
(2) Iluminatul spațiilor special amenajate pentru parcare se va realiza cu surse de lumină care asigură un nivel de iluminare egal cu cel realizat pe zona de acces la parcare.

Art. 67.
(1) Iluminatul arterelor de circulație în pantă se va realiza cu micșorarea distanței dintre sursele de lumină proporțional cu unghiul de înclinare al pantei și progresiv spre vârful pantei, în așa fel încât să se obțină o creștere a nivelului mărimii de referință cu 50%.
(2) Pentru iluminatul curbelor de circulație, corpurile de iluminat se vor amplasa într-o dispunere care să asigure ghidajul vizual.
(3) Stâlpii de susținere a corpurilor de iluminat se amplasează, în cazul iluminatului unilateral, pe partea exterioară a curbei, distanța dintre aceștia micșorându-se în funcție de cât de accentuate este curba, care să conducă la o majorare cu 50% a nivelului mărimii de referință.
(4) În cazul intersecțiilor unor artere de circulație cu niveluri de luminanță diferite, se va asigura trecerea graduală de la un nivel de luminanță la altul pe circa 100 m pe artera de circulație mai puțin iluminată, pentru adaptarea fiziologică și psihologică a participanților la trafic.

Art. 68.
(1) Iluminatul trecerilor de pietoni se realizează cu un nivel de luminanță cu 50% mai ridicat decât cel al arterei de circulație respective, evitându-se schimbarea culorii care produce șoc vizual, estetic perturbator.
(2) În imediata apropiere a trecerilor de pietoni și a intersecțiilor nu se vor amplasa reclame luminoase care prin efectul de schimbare a culorii și/sau prin variația intensității luminoase să distragă atenția conducătorilor de vehicule sau a pietonilor.
(3) Iluminatul se realizează prin dispunerea unui corp de iluminat în imediata apropiere a trecerii de pietoni sau amplasarea trecerii în apropierea locului de dispunere a corpurilor de iluminat.
(4) Amplasarea corpurilor de iluminat se va face astfel încât să se asigure iluminarea pietonilor din sensul de circulație.
(5) Iluminatul trecerilor de pietoni trebuie să aibă în vedere un indice de orbire cât mai scazut.
(6) Trecerile de pietoni ar trebui prevăzute cu senzori de prezență pentru pietoni, la detectarea prezenței să crească intensitatea luminoasă cu încă 50% atunci când sunt angajați în traversare pietoni.

Art. 69.
(1) Relațiile dintre mărimile geometrice ale instalației de iluminat și caracteristicile electrice și luminotehnice ale acesteia vor fi corelate astfel încât să rezulte soluții optime din punct de vedere tehnic și economic.
(2) Înălțimile la care se vor amplasa corpurile de iluminat se calculează în funcție de fluxul luminos al surselor de lumină și de gradul de concentrare a distribuției intensității luminoase a acestora, astfel încât să se asigure uniformitatea normală și limitarea fenomenului de orbire.
(3) În cazul în care înălțimea stâlpilor este dată de situația existentă în teren și din calcule rezultă necesitatea schimbării acesteia, se vor alege soluțiile cele mai economice rezultate din înlocuirea stâlpilor existenți, supraînățarea celor existenți, modificarea fluxului luminos, montarea unor stâlpi suplimentari, modificarea gradului de concentrare a distribuției luminoase, astfel încât să se asigure uniformitatea și limitarea fenomenului de orbire.
(4) Pentru evitarea fenomenului de orbire, în piețe și intersecții sursele de lumină și corpurile de iluminat se montează la înălțimi cu unghiuri de protecție corespunzătoare.
(5) Poziționarea corpurilor de iluminat pentru arterele de circulație auto se va determina printr-o analiză care trebuie să prevină fenomenul de orbire.
(6) Corpurile de iluminat trebuie să asigure o distribuție exclusiv directă a fluxului luminos către artera de circulație rutieră.
(7) Tipul și dimensiunile consolelor se vor alege pe considerente economice, fotometrice, de întreținere și arhitecturale.
(8) În funcție de tipul corpului de iluminat, distanța dintre corpurile de iluminat se alege în funcție de înălțimea de montare a acestora, asigurându-se uniformitatea iluminatului conform normelor Uniunii Europene, astfel încât să se reducă numărul de stâlpi/km și numărul de corpuri de iluminat/km, având ca referință standardul SR-EN 13433:1999.

Art. 70.
(1) În cazul în care stâlpii pe care se montează corpurile de iluminat, aparținând sistemelor de iluminat, sunt situati între copacii plantați pe părțile laterale ale arterei, se va adopta o soluție de iluminat corespunzătoare astfel încât în perioada în care coroana copacilor este verde, fluxul luminos să fie astfel distribuit încât să se asigure o distribuție uniformă a luminanței, fără ca pe carosabil să apară pete de lumină și umbre puternice generatoare de insecuritate și disconfort.
(2) În funcție de vegetația existentă în zona adiacentă arterelor de circulație și de sistemul de iluminat ales, corpurile de iluminat se amplasează astfel încât distribuția fluxului luminos să nu se modifice. În acest sens, coronamentul arborilor se toaletează periodic pentru a nu apărea o neuniformitate a fluxului luminos.

Art. 71.
Poziționarea corpurilor de iluminat se face la un unghi de montaj cât mai mic astfel încât să se realizeze o dirijare corespunzătoare a fluxului luminos către carosabil și pentru ca acel corp de iluminat să nu producă orbirea participanților la circulația rutieră sau pietonală, asigurându-se în același timp și uniformitatea necesară.

Art. 72.
(1) Iluminatul arterelor de circulație foarte late, prevăzute cu arbori de dimensiuni medii se va  realiza prin amplasarea surselor de lumină în linie cu arborii și nu în spatele lor, arborilor nu trebuie să modifice distribuția fluxului luminos, iar vegetația trebuie toaletată periodic, în baza avizului emis de către serviciile de specialitate din cadrul Primăriei Orasului Boldesti Scaeni .
(2) În cazul arborilor de înălțime mică, se va utiliza distribuția axială a corpurilor de iluminat.
(3) În cazul arborilor de înălțime mare sursele de lumină se vor amplasa sub coroană, la nivelul ultimelor ramuri, dacă în urma calculelor rezultă că soluția este acceptabilă.
(4) Pentru arterele de circulație cu arbori pe ambele părți se va utiliza, de regulă, iluminatul de tip axial.
(5) Iluminarea aleilor din parcuri se va realiza, de regulă, cu corpuri de iluminat montate pe stâlpi având o înălțime de 3-6 m de la sol.

Art. 73.
(1) Pe arterele de circulație, nivelul de luminanță trebuie să asigure perceperea obstacolelor și detaliilor în mod distinct, în timp util și cu siguranță.
(2) Pentru realizarea cerințelor de la alin. (l) valoarea contrastului dintre obiectele ce trebuie percepute și fondul pe care se situează trebuie să aibă valori cuprinse între 0,2-0,5.
(3) Nivelul de luminanță va fi menținut în timp prin întreținerea la perioade specificate a instalațiilor de iluminat, luându-se măsuri pentru înlocuirea lămpilor uzate, curățarea lămpilor și a corpurilor de iluminat, asigurându-se factorul de menținere stabilit în caietul de sarcini.

Art. 74.
(1) Operatorul serviciului de iluminat public are obligația de a executa modificările necesare în sistemul de iluminat public pentru asigurarea respectării condițiilor de iluminat, având ca referință standardul SR-EN 13433:1999.
(2) Condițiile de iluminat privind luminanța medie, uniformitatea generală a luminanței, indicele de prag, uniformitatea longitudinală a luminanței, raportul de zonă alăturată, luminanța zonei de acces, raportul dintre luminanța la începutul zonei de prag și luminanța zonei de acces, luminanța zonei de tranziție, luminanța zonei interioare, luminanța zonei de ieșire, iluminarea medie, uniformitatea generală a iluminării, iluminarea minimă, după caz, vor avea valori cu referință la standardul SR-EN 13433:1999 pentru:
a) clasa sistemului de iluminat pentru categoria artere de circulație destinate traficului rutier;
b) clasa sistemului de iluminat pentru zonele de risc;
c) clasa sistemului de iluminat pentru arterele de circulație destinate traficului pietonal și pistelor pentru biciclete.

Art. 75.
(1) Pentru realizarea unei uniformități satisfăcătoare a repartiției luminanței pe suprafața arterei de circulație, corpurile de iluminat vor fi astfel amplasate încât să asigure parametrii luminotehnici normați, având ca referință standardul SR-EN 13433:1999.
(2) Amplasarea corpurilor de iluminat se va realiza, în funcție de cerințele și condițiile în care se realizează iluminatul public, în unul dintre următoarele moduri:
a) unilateral;
b) bilateral alternat;
c) bilateral față în față;
d) axial;
e) central;
f) catenar.

Art. 76.
(1) Iluminatul public al arterelor de circulație va fi realizat ținându-se cont de încadrarea în clasele sistemului de iluminat, în funcție de categoria și configurația arterei de circulație, de intensitatea traficului rutier și de dirijarea circulației rutiere, conform normelor în vigoare, putând fi luate în considerare și standardele naționale.
(2) Tipul corpurilor de iluminat și al armăturilor pentru iluminat se va stabili ținându-se cont că durata de bună funcționare să fie de minim 18.000 de ore, cu excepția cazurilor în care se dorește o redare foarte bună a culorilor.

SECȚIUNEA a 8-a  Exploatarea și întreținerea instalațiilor de iluminat public
Art. 77.
(1) Modalitatea de efectuare a activităților de întreținere și menținere a sistemului de iluminut public se va detalia în contractul de delegare.
(2) Realizarea lucrărilor de exploatare și de întreținere a instalațiilor de iluminat public se va face cu respectarea procedurilor specifice de:
a) admitere la lucru;
b) supravegherea lucrărilor;
c) scoatere și punere sub tensiune a instalației;
d) control al lucrărilor.
	
Art. 78.
În aplicarea prevederilor art. 15, pentru realizarea lucrărilor curente de exploatare, documentația tehnică aferenta proiectului „Modernizarea sistem iluminat public in orasul Boldesti Scaeni, Judetul Prahova” va fi anexa la contractul de delegare a gestiunii. In completare, se vor lua in considerare informatiile din tabelul anexat prezentului document.
Pe parcursul primului an al operarii serviciului de iluminat operatorul va avea urmatoarele obligatii:
· realizarea Hărții Electronice a Sistemului de Iluminat, ca sarcină expresă înscrisă în caietul de sarcini al delegării prin concesiune;
· realizarea Planului General de Iluminat Public al ORAŞULUI BOLDESTI - SCAENI, printr-o colaborare între reprezentanți desemnați de viitorii operatori și de Autoritate sub coordonarea unui specialist extern cu experiență.
Aceste documente vor contine minim urmatoarele informatii:
a) planul detaliat al instalațiilor de iluminat public pe care le are în exploatare cu:
· posturile de transformare din care se alimentează rețeaua de iluminat public;
· traseul rețelei;
· punctele de conectare/deconectare a iluminatului public;
· schema de acționare și a cascadei pentru conectarea/deconectarea automată a luminatului;
· amplasarea corpurilor de iluminat, cu indicarea tipului și puterii lămpii;
· locul de amplasare pentru realizarea iluminatului ornamental-festiv, cu indicarea punctelor de alimentare, numărului lămpilor și a puterii totale consumate;
b) tipuri de materiale, distanta dintre stalpi, etc. 

Art. 79.
Operațiile de exploatare vor cuprinde:
a) lucrări operative constând dintr-un ansamblu de operații și activități pentru supravegherea permanentă a instalațiilor, executarea de manevre programate sau accidentale pentru remedierea deranjamentelor, urmărirea comportării în timp a instalațiilor;
b) revizii tehnice constând dintr-un ansamblu de operații și activități de mică amploare executate periodic pentru verificarea, curățarea, reglarea, eliminarea defecțiunilor și înlocuirea unor piese, având drept scop asigurarea funcționării instalațiilor până la următoarea lucrare planificată;
c) reparații curente constând dintr-un ansamblu de operații executate periodic, în baza unor programări, prin care se urmărește readucerea tuturor părților instalației la parametrii proiectați, prin remedierea tuturor defecțiunilor și înlocuirea părților din instalație care nu mai prezintă un grad de fiabilitate corespunzător.

Art. 80.
În cadrul defecțiunilor curente/lucrări operative se vor executa:
a) intervenții pentru remedierea unor deranjamente accidentale la corpurile de iluminat și accesorii;
b) manevre pentru întreruperea și repunerea sub tensiune a diferitelor porțiuni ale instalației de iluminat în vederea executării unor lucrări;
c) manevre pentru modificarea schemelor de funcționare în cazul apariției unor deranjamente;
d) recepția instalațiilor noi puse în funcțiune în conformitate cu regulamentele în vigoare;
e) analiza stării tehnice a instalațiilor;
f) identificarea defectelor în conductoarele electrice care alimentează instalațiile de iluminat;
g) supravegherea defrișării vegetației și înlăturarea obiectelor căzute pe linie;
h) controlul instalațiilor care au fost supuse unor condiții meteorologice deosebite, cum ar fi vânt puternic, ploi torențiale, viscol, formarea de chiciură, precum și în urma unor calamități, cum ar fi: inundații, cutremure etc;
i) acțiuni pentru pregătirea instalațiilor de iluminat cu ocazia evenimentelor festive sau deosebite;
j) demontări sau demolări de elemente ale sistemului de iluminat public;
k) intervenții ca urmare a unor sesizări.

Art. 81.
În cadrul reviziilor tehnice se vor executa cel puțin următoarele operații:
a) revizia corpurilor de iluminat și a accesoriilor (balast, igniter, condensator, siguranță etc.);
b) revizia tablourilor de distribuție și a punctelor de conectare/deconectare;
c) revizia liniei electrice aparținând sistemului de iluminat public;
d) revizia instalațiilor de telegestiune;
e) îmbunătăţirea softului.

Art. 82.
(1) La lucrările de revizie tehnică la corpurile de iluminat pentru verificarea bunei funcționări se lucrează cu linia electrică sub tensiune, luându-se toate măsurile de siguranță și securitatea muncii.
(2) La revizia corpurilor de iluminat se vor executa următoarele operații:
a) curățarea corpului de iluminat (reflectoarele și structurile de protecție vizuală);
b) înlocuirea siguranței sau a componentelor, dacă există o defecțiune;
c) verificarea contactelor conductoarelor electrice la diferite conexiuni.
d) înlocuirea componentelor defecte/cu durată de viață expirată.
(3) La atingerea a 90% din durata de viață a lămpilor de iluminat se va efectua activitatea de relampare care consta în:
a) demontarea corpului de iluminat și înlocuirea lui cu un corp de iluminat relampat sau nou din stocul operatorului;
b) corpul de iluminat demontat va fi adus în atelierul de reparații al operatorului unde se vor desfășura operațiunile aferente reviziei tehnice;
c) după revizia tehnică efectuată, corpul de iluminat va reintra în circuitul SIP, urmând a înlocui alt corp care va fi supus operațiunii de relampare;
d) operatorul SIP va lua toate măsurile necesare pentru asigurarea stocului și structurii corpurilor de iluminat necesar desfășurării operațiunii de relampare;
e) când corpurile de iluminat au atins durata de viață se va întruni o comisie de casare cu reprezentanți ai Primăriei Orasului Boldesti Scaeni –Serviciul  de specialitate - Operator și corpul de iluminat va fi scos din circuitul SIP, păstrându-se eventualele componente care nu și-au atins durata de viață.

Art. 83.
La revizia tablourilor electrice de alimentare, distribuție, conectare/deconectare se vor realiza următoarele operații:
a) înlocuirea siguranțelor necorespunzătoare;
b) înlocuirea contactoarelor și a dispozitivelor de automatizare defecte;
c) înlocuirea, după caz, a ușilor tablourilor de distribuție;
d) refacerea inscripționărilor, dacă este cazul.

Art. 84.
La revizia rețelei electrice de joasă tensiune destinată iluminatului public, se realizează următoarele operații:
a) verificarea traseelor și îndepărtarea obiectelor straine;
b) îndreptarea stâlpilor înclinați;
c) verificarea ancorelor și întinderea lor;
d) verificarea stării conductoarelor electrice;
e) refacerea legăturilor la izolatoare sau a legăturilor fasciculilor torsadate, dacă este cazul;
f) îndreptarea, după caz, a consolelor;
g) verificarea stării izolatoarelor și înlocuirea celor defecte;
h) strângerea sau înlocuirea clemelor de conexiune electrică, dacă este cazul;
i) verificarea instalației de legare la pământ (legătura conductorului electric de nul de protecție la armătura stâlpului, legătura la priza de pământ etc.);
j) măsurarea rezistenței de dispersie a rețelei generale de legare la pământ.

Art. 85.
Reparațiile curente se execută la:
a) corpuri de iluminat și accesorii;
b) tablouri electrice de alimentare, distribuție și conectare/deconectare;
c) rețele electrice de joasă tensiune aparținând sistemului de iluminat public.

Art. 86.
În cadrul reparațiilor curente la corpurile de iluminat și accesorii se vor executa următoarele:
a) înlocuirea lămpilor nefuncționale cu altele, de același tip cu cel inițial în ceea ce privește puterea și culoarea aparentă;
b) curațarea dispersorului, a structurilor de protecție a sursei de lumină/lămpii, a structurilor de protecție vizuală și a interiorului corpului de iluminat;
c) înlăturarea cuiburilor de păsări;
d) verificarea coloanelor de alimentare cu energie electrică și înlocuirea celor care prezintă porțiuni neizolate sau cu izolație necorespunzătoare;
e) verificarea contactelor la clemele sau papucii de legatură a coloanei la rețeaua electrică;
f) înlocuirea corpurilor de iluminat necorespunzătoare.

Art. 87.
În cadrul reparațiilor curente la tablourile electrice de alimentare, distribuție, conectare/deconectare se execută următoarele:
a) verificarea stării ușilor și a încuietorilor, cu remedierea tuturor defecțiunilor;
b) vopsirea ușilor și a celorlalte elemente metalice ale cutiei;
c) verificarea siguranțelor fuzibile, înlocuirea celor defecte și montarea celor noi, identice cu cele inițiale (prevăzute în proiect);
d) verificarea și strângerea contactelor;
e) verificarea coloanelor și înlocuirea celor cu izolație necorespunzătoare;
f) verificarea contactului sau înlocuirea acestuia, dacă este cazul;
g) verificarea funcționării dispozitivelor de acționare, cu înlocuirea celor necorespunzătoare sau montarea unora de tip nou, pentru mărirea gradului de fiabilitate sau modernizarea instalației.

Art. 88.
În cadrul reparațiilor curente la rețelele electrice de joasă tensiune destinate iluminatului public se execută următoarele lucrări:
a) verificarea distanțelor conductelor față de construcții, instalații de comunicații, linii de înaltă tensiune și alte obiective;
b) evidențierea în planuri a instalațiilor nou-apărute de la ultima verificare și realizarea măsurilor necesare de coexistență;
c) determinarea gradului de deteriorare a stâlpilor aferenți sistemului de iluminat public, aflați în gestiunea operatorului SIP, inclusiv a fundațiilor acestora și luarea măsurilor de consolidare, remediere sau înlocuire, în funcție de rezultatul determinărilor;
d) verificarea verticalității stâlpilor și îndreptarea celor înclinați;
e) verificarea și refacerea inscripționărilor;
f) repararea ancorelor și întinderea acestora, înlocuirea părților deteriorate sau care lipsesc, strângerea șuruburilor la cleme și la placa de protecție;
g) verificarea stării conductoarelor electrice;
h) verificarea și înlocuirea conductoarelor electrice de tip funie cu fire rupte mai mult de I5% din secțiune, precum și a conductoarelor electrice cu izolația deteriorată care prezintă crăpături, rosături ori lipsa izolației;
i) se verifică starea legăturilor conductei electrice la izolator și, dacă este necesar, se reface legătura;
j) la izolatoarele de susținere se va verifica dacă acestea nu sunt sparte, glazura nu este deteriorată sau dacă îmbinarea la suport este corespunzătoare, înlocuindu-se toate izolatoarele deteriorate;
k) la console, brățări sau la celelalte armături metalice de pe stâlp se verifică dacă nu sunt corodate, deformate, fisurate, ori rupte. Cele deteriorate se înlocuiesc, iar cele corespunzătoare se revopsesc și se fixează bine pe stâlp;
l) la ancorele stâlpilor se verifică dacă cablul nu are fire rupte, clemele de strângere nu sunt deteriorate sau corodate și dacă tensiunea de întindere a cablului este cea corespunzătoare. Elementele deteriorate se înlocuiesc, iar dacă este cazul, se reglează tensiunea în ancoră;
m) la instalația de legare la pământ a nulului de protecție se va verifica starea legăturilor și îmbinărilor conductorului electric de nul la acesta, precum și a legăturilor acestuia la corpul de iluminat, se va măsura rezistența de dispersie a rețelei generale de legare la pamânt, se va măsura și se va reface priza de pământ, având ca referință STAS 12604:1988;
n) în cazul în care, la verificarea săgeții, valorile măsurate, corectate cu temperatura, diferă de cele din tabelul de săgeți, conductele electrice se întind astfel încât săgeata formată să fie cea corespunzătoare.

Art. 89.
Periodicitatea reparațiilor curente pentru tablourile electrice de alimentare, distribuție, conectare/deconectare și rețelele electrice de joasă tensiune destinate iluminatului public este de 3 ani, iar pentru corpurile de iluminat este de 2 ani.

Art. 90.
Exploatarea/utilizarea sistemului de iluminat public constă în efectuarea următoarelor activități:
(1) Înlocuirea elementelor S.I.P. cu durata de viață expirată: corpuri, stâlpi, cabluri.
(2) Ameliorarea calitativă a iluminatului public:
a) Înlocuirea de corpuri, stâlpi, etc. necesare ca urmare a modificărilor/reamenajărilor spațiilor de pe domeniul public (parcări noi, locuri de joacă, lărgiri artere circulație și pietonale);
b) Necesitatea creșterii nivelului de iluminare ca urmare a modificărilor condițiilor de trafic auto pe diverse artere (cauzate de sistematizarea circulației, noi sensuri unice, etc.).
(3) Eficiența energetică: acțiuni în vederea reducerii cheltuielilor cu energia electrică și întreținerea S.I.P. - introducerea în sistemul de iluminat a unor echipamente moderne în vederea obținerii de economii atât din punct de vedere al consumului de energie, cât și a scăderii cheltuielilor de întreținere, urmare a duratei de viață ridicate (corpuri tehnologice led, balasturi electronice, dispozitive reducătoare de tensiune, etc.).

ART. 91.
(1) Primăria Orasul Boldesti Scaeni, împreună cu Poliția Rutieră a Orasului Boldesti Scaeni stabilesc, în funcție de condițiile locale, gradul de intensitate a traficului pentru fiecare arteră de circulație, locurile și intersecțiile cu grad mare de periculozitate, precum și marile aglomerări urbane.
(2) Gradul de intensitate a traficului se determină în funcție de numărul de vehicule/ora și bandă astfel:
a) foarte intens, peste 600, corespunzând clasei sistemului de iluminat M1;
b) intens, între 360 ssi 600, corespunzând clasei sistemului de iluminat M2;
c) mediu, între 160 si 360, corespunzând clasei sistemului de iluminat M3;
d) redus, între 30 și 160, corespunzând clasei sistemului de iluminat M4;
e) foarte redus, sub 30, corespunzând clasei sistemului de iluminat M5.

CAP. lll  Drepturile și obligațiile operatorilor serviciului de iluminat public
Art. 92.
Drepturile și obligațiile operatorului serviciului de iluminat public se prevăd în:
a) regulamentul serviciului;
b) contractul de delegare a gestiunii, în cazul gestiunii delegate.

Art. 93.
Operatorul care prestează serviciul de iluminat public exercită cu titlu gratuit drepturile de uz și de servitute asupra terenurilor și bunurilor proprietate publică sau privată, aparținând, după caz, statului, Orasului Boldesti Scaeni , unor persoane fizice ori juridice, după cum urmează:
a) dreptul de uz pentru executarea lucrărilor de infrastructură pentru prestarea serviciului de iluminat public;
b) servitute de trecere subterană, de suprafață sau aeriană pentru instalarea sistemului de iluminat public;
c) dreptul de acces la utilități publice și la Sistemul Energetic Național.

Art. 94.
Operatorul serviciului de iluminat public are următoarele obligații:
a) sa gestioneze serviciul de iluminat public pe criterii de competivitate si eficienta economica;
b) să promoveze dezvoltarea, modernizarea și exploatarea eficientă a infrastructurii aferente serviciului de iluminat public în Orasul Boldesti Scaeni;
c) să respecte sarcinile asumate potrivit contractului de delegare a gestiunii serviciului;
d) să asigure respectarea indicatorilor de performanță ai serviciului de iluminat public stabiliți de Primăria Orasului Boldesti Scaeni  și aprobați de către Consiliul Local al Orasului Boldesti Scaeni  în regulamentul serviciului, în concordanță cu prevederile contractului de delegare a gestiunii;
e) să respecte și să efectueze serviciul conform prezentului regulament, caietului de sarcini și contractului de delegare a gestiunii;
f) să furnizeze Primăriei Orasului Boldesti Scaeni , A.N.R.S.C., A.M.R.S.P., A.R.I. și C.N.R.I. datele solicitate și să asigure accesul la toate informațiile necesare verificării și evaluării funcționării dezvoltării serviciului de iluminat public în Orasului Boldesti Scaeni;
g) de a reface locul unde a intervenit pentru reparații sau execuția unei lucrări noi, la un nivel calitativ corespunzător, în termen de maximum 5 zile lucrătoare de la terminarea lucrării, dacă condițiile meteorologice permit;
h) termenul de verificare și identificare a unei defecțiuni va fi de 24 de ore de la înregistrarea sesizării, iar termenul de remediere va fi de cel mult 5 zile lucrătoare. În cazul în care remedierea nu este posibilă în acest termen, operatorul va informa în scris Primăria Orasului Boldesti Scaeni , precizând motivele pentru care remedierea nu a fost posibilă, măsurile dispuse și termenul de remediere. Noul termen de remediere necesită aprobare de la Serviciului  de Specialitate din cadrul Primăriei Orasului Boldesti Scaeni;
i) în cazul vandalizărilor, furturilor și accidentelor, operatorul împreună cu reprezentanții Primăriei Orasului Boldesti Scaeni vor întocmi un proces verbal de constatare și scoatere din patrimoniu a elementelor SIP deteriorate/lipsă în termen de cel mult 15 zile lucrătoare. În termen de cel mult 10 zile lucrătoare de la efectuarea constatării, operatorul va efectua lucrările de înlocuire a elementelor deteriorate/lipsă ale sistemului de iluminat public din Orasului Boldesti Scaeni , lucrări ce vor fi recepționate de către reprezentanții Primăriei Orasului Boldesti Scaeni;
j) va întocmi un raport lunar complet al activității desfășurate, structural pe categorii de lucrări, pe care îl va trimite către beneficiarul serviciului până în ziua a 5 a a lunii următoare;
k) va constitui o bază de date care va permite obținerea informațiilor cu privire la fiecare punct luminos, rețele, surse de alimentare, puncte de delimitare, precizându-se că operatorul va putea să adauge orice element pe care îl va considera util pentru executarea obligațiilor sale. Baza de date va fi actualizată o dată pe săptămână. Operatorul va asigura accesul reprezentanților nominalizați ai beneficiarului, la această bază de date;
l) va redacta înaintea fiecărei date de 31 martie a anului calendaristic un raport tehnic încheiat la data de 31 decembrie a anului calendaristic anterior. Conținutul raportului tehnic va fi definit prin contractul de delegare a gestiunii serviciului de iluminat public.

Art. 95.
Penalitățile pentru nerespectarea de către operatori a indicatorilor de performanță sunt prevăzute în regulamentul serviciului de iluminat public, art. 112.

Art. 96.
Operatorul serviciului de iluminat public are următoarele drepturi:
a) exercită cu titlu gratuit drepturile de uz și de servitute asupra terenurilor și bunurilor proprietate publică sau privată, aparținând, după caz, statului, Orasului Boldesti Scaeni, unor persoane fizice ori juridice, după cum urmează:
· dreptul de uz pentru executarea lucrărilor de infrastructură pentru prestarea serviciului de iluminat public;
· servitute de trecere subterană, de suprafață sau aeriană pentru instalarea sistemului de iluminat public;
· dreptul de acces la utilitățile publice și la Sistemul Energetic Național.
b) pe toată durata contractului se creează dreptul de folosință și administrare exclusivă asupra întregului patrimoniu SIP așa cum este el definit prin prezentul regulament;
c) să încaseze contravaloarea serviciului de iluminat public prestat/contractat corespunzător tarifului stabilit conform prevederilor legale și contractuale;
d) să solicite și să propună ajustarea/modificarea tarifului aprobat în situațiile de schimbare semnificativă a echilibrului contractual și în conformitate cu normele metodologice aprobate de A.N.R.S.C;
e) să aplice la facturare tarifele aprobate de autoritățile administrației publice Orasul Boldesti Scaeni;
f) să solicite recuperarea debitelor în instanță;
g) operatorul deține exclusivitate în eliberarea de avize/autorizații amplasament sau utilizare privind SIP, conform prevederilor prezentului regulament.

Art. 97.
(1) Proprietarul sistemului de iluminat public este Consiliul Local al Orasului Boldesti Scaeni , prin UAT Primăria Orasului Boldesti Scaeni , iar administratorul sistemului de iluminat public este delegatarul serviciului;
(2) Beneficiari ai serviciului de iluminat public sunt toți membrii comunității locale din Orasului Boldesti Scaeni.

Art. 98.
Dreptul de acces la serviciul de iluminat public și de a beneficia de acesta este garantat tuturor membrilor comunității locale din UAT Orasului Boldesti Scaeni, în mod nediscriminatoriu.

Art. 99.
Primăria Orasului Boldesti Scaeni  în calitate de delegatar al serviciului de iluminat public are următoarele drepturi și obligații:
a) să aplice clauzele sancționatorii, în cazul în care operatorul nu respectă prevederile contractului de delegare a gestiunii, inclusiv prevederile din regulamentul serviciului și din caietul de sarcini anexate la acesta;
b) să aplice un sistem de amenzi și sume sancționatorii, în cazul în care diverse persoane fizice/juridice/autoritățile executive nu respectă prevederile prezentului regulament privind modul de modificare/extindere/avizare/racordare a structurii, funcțiunilor și parametrilor tehnici ai serviciului de iluminat public;
c) să verifice respectarea clauzelor de administrare, întreținere și predare a bunurilor publice sau private destinate serviciului de iluminat public;
d) să solicite informații cu privire la nivelul și calitatea serviciului furnizat/prestat și cu privire la modul de întreținere, exploatare și administrare a bunurilor din proprietatea publică sau privată a Orasului Boldesti Scaeni, încredințate pentru realizarea serviciului de iluminat public al Orasului Boldesti Scaeni;
e) să își asume plata integrală a energiei electrice aferentă consumului instalațiilor de iluminat public ale Orasului Boldesti Scaeni , conform prevederilor contractului de delegare a gestiunii;
f) să își asume plata serviciilor prestate de operatorul serviciului, conform prevederilor contractului de delegare a gestiunii.

Art. 100.
Locuitorii Orasului Boldesti Scaeni , în calitate de beneficiari ai serviciului de iluminat public au următoarele drepturi:
a) să aibă acces la serviciul de iluminat public din Orasul Boldesti Scaeni  în condițiile respectării regulamentelor specifice;
b) să aibă acces la informațiile de interes public privind serviciul de iluminat public al Orasului Boldesti Scaeni;
c) să solicite reabilitarea, modernizarea și extinderea sistemului de iluminat public, având o bază întemeiată.

Art. 101.
Beneficiarii, persoane fizice și/sau persoane juridice ai serviciului de iluminat public din Orasul Boldesti Scaeni  au obligația de a respecta prevederile prezentului regulament.

CAP. IV Indicatori de performanță

Art. 102.
(1) Indicatorii de performanță stabilesc condițiile ce trebuie respectate de operatorul serviciului de iluminat public în asigurarea serviciului de iluminat public și sunt absolut obligatorii.
(2) Indicatorii de performanță asigură condițiile pe care trebuie să le îndeplinească serviciul de iluminat public, avându-se în vedere:
a) continuitatea din punct de vedere cantitativ și calitativ;
b) adaptările la cerințele concrete, diferențiate în timp și spațiu, ale comunității locale;
c) tratament nedisciminatoriu a tuturor locuitorilor Orasului Boldesti Scaeni , în calitatea lor de beneficiari ai serviciului de iluminat public;
d) administrarea și gestionarea serviciului de iluminat public în interesul locuitorilor Orasului Boldesti Scaeni;
e) respectarea reglementărilor specifice din domeniul transportului, distribuției și utilizării energiei electrice;
f) respectarea standardelor minimale privind iluminatul public, prevăzute de normele naționale în acest domeniu.

Art. 103.
Indicatorii de performanță pentru serviciul de iluminat public sunt specifici pentru următoarele activități:
a) calitatea și eficiența serviciului de iluminat public;
b) îndeplinirea prevederilor din contract cu privire la calitatea serviciului efectuat;
c) menținerea unor relații echitabile între operator și utilizator prin rezolvarea operativă și obiectivă a problemelor, cu respectarea drepturilor și obligațiilor care revin fiecărei părți;
d) soluționarea reclamațiilor beneficiarilor referitoare la serviciul de iluminat public;
e) creșterea gradului de siguranță rutieră;
f) scăderea infracționalității.

Art. 104.
În vederea urmăririi respectării indicatorilor de performanță, operatorul trebuie să asigure:
a) gestiunea serviciului de iluminat public, conform prevederilor contractuale;
b) înregistrarea activităților privind citirea echipamentelor de măsurare, facturarea și încasarea contravalorii serviciului efectuat;
c) înregistrarea reclamațiilor și sesizărilor beneficiarilor, organelor de polție, poliție comunitară și soluționarea acestora;
d) accesul neîngrădit al autorităților administrației publice centrale și locale, în conformitate cu competențele și atribuțiile legale ce le revin, la informațiile necesare stabilirii:
· modului de respectare și de îndeplinire a obligațiilor contractuale asumate;
· calității și eficienței serviciului furnizat/prestat la nivelul indicatorilor de performanță stabiliți în contractul de delegare a gestiunii și în regulamentul de serviciu;
· modului de administrare, exploatare, conservare și menținere în funcțiune, dezvoltare și/sau modernizare a sistemului public de iluminat din infrastructura edilitar-urbană încredințată prin contractul de delegare a gestiunii;
· modului de formare și stabilire a tarifelor pentru serviciul de iluminat public de pe raza Orasului Boldesti Scaeni;
· stadiului de realizare a investițiilor;
· modului de respectare a parametrilor ceruți prin prescripțiile tehnice.

Art. 105.
Indicatorii de performanță generali și garantați pentru serviciul de iluminat public sunt stabiliți în Anexa 1 care face parte integrată din prezentul regulament. Analiza acestora se va face trimestial. Operatorul este responsabil pentru toate avariile/defecțiunile echipamentelor SIP aflate în administrarea sa.

CAP. V Publicitatea pe elemente aparținând sistemului de iluminat

Art. 106.
Amplasarea de mijloace de publicitate pe elemente aparținând sistemului de iluminat public din Orasul Boldesti Scaeni  se face cu respectarea legislației în domeniu și cu condiția autorizării amplasării acestora și respectării prevederilor impuse prin regulamentele aprobate prin Hotărârea Consiliului Local al Orasului Boldesti Scaeni.

Art. 107.
Pentru amplasarea de mijloace de publicitate pe elemente aparținând sistemului de iluminat public din Orasul Boldesti Scaeni  sunt necesare următoarele:
a) obținerea avizului tehnic de principiu de la operatorul SIP;
b) obținerea avizului de amplasament de la Autoritatea Executivă competentă;
c) obținerea acordului Primăriei Orasului Boldesti Scaeni  și plata taxei de autorizare conform prevederilor legale precum și plata contravalorii spațiului publicitar, conform tarifelor aprobate prin Hotărâre de Consiliu Local;
d) operațiunile de montare/demontare/conectare/deconectare a mijloacelor de publicitate peelementele aparținând SIP se vor face numai de către operatorul serviciului de iluminat. Contravaloarea acestor servicii va fi suportată de către solicitant.

Art. 108.
Operatorul poate încheia contracte de distribuție/furnizare a energiei electrice utilizând infrastructura SIP pentru panotajul publicitar luminos în condițiile regulamentului pentru furnizarea și utilizarea energiei electrice, aprobat prin ordin ANRE.

CAP. VI Proiecte pilot în sistemul de iluminat public din Orasul Boldesti Scaeni 

ART. 109.
În cazul în care sunt identificate în teren situații care presupun utilizarea în S.I.P. a unor elemente cu caracter de unicitate, altele decât cele definite prin contractul de delegare a gestiunii, atunci operatorul poate propune soluții prin asimilare cu elemente prevăzute în contract. Dacă acest lucru nu este posibil operatorul va propune implementarea de proiecte pilot pentru zonele respective, implementarea urmând a se face după aprobarea proiectului de către Primăria Orasului Boldesti Scaeni .

CAP. VII Răspunderi și sancțiuni

Art.110.
Încălcarea dispozițiilor prezentului regulament atrage răspunderea disciplinară patrimonială, civilă, contravențională sau penală, după caz.

ART. 111.
Fapta săvârșită cu intenție contra beneficiarilor serviciului de iluminat public din Orasului Boldesti Scaeni , prin deteriorarea gravă sau distrugerea totală ori parțială a instalațiilor, utilajelor, echipamentelor și a dotărilor aferente sistemului de iluminat public al Orasului Boldesti Scaeni , este considerată infractiune și se pedepsește potrivit legislației în vigoare. 

ART. 112.
Cuantumul sanctiunilor se va trece in contractul de delegare si se va negocia cu operatorul desemnat.

Art. 113.
(1) Constatarea contravențiilor prevăzute în prezentul regulament se face de către reprezentanții împuterniciți ai Primarului.
(2) În vederea constatării contravențiilor, reprezentanții împuterniciți prevăzuți la alin. (1) au acces, dacă acest lucru se impune, în condițiile legii, în clădiri, încăperi, la instalații și în orice alt loc, unde au dreptul să verifice instalațiile de utilizare, precum și să execute măsurători și determinări. Atât operatorul, cât și utilizatorii sunt obligați să pună la dispoziție reprezentanților împuterniciți documentele cu privire la serviciul de iluminat public furnizat/prestat.
(3) Organele de poliție sunt obligate să acorde, la cerere, sprijin reprezentanților împuterniciți.

CAP. VIII Dispoziții finale și tranzitorii

Art. 114.
(1) Regulamentul serviciului de iluminat public din Orasul Boldesti Scaeni , avizat de către Serviciul de Specialitate din cadrul Primăriei Orasului Boldesti Scaeni , se aprobă de către Consiliul Local al Orasului Boldesti Scaeni  și va intra în vigoare la 30 de zile de la aprobare.
(2) Operatorul este obligat să efectueze anual măsurători ai parametrilor luminotehnici pe un eșantion de minimum 10% din numărul total de străzi de pe raza Orasului Boldesti Scaeni , care să cuprindă toate tipurile de artere.
(3) Măsurătorile precizate la alin. (2) se vor efectua obligatoriu la începerea activității operatorului indiferent de modul de gestiune adoptat.
(4) În urma măsurătorilor se va stabili un plan de măsuri pentru aducerea sistemului de iluminat public din Orasul Boldesti Scaeni  la parametrii tehnici prevăzuți de normativele în vigoare.

ART. 115.
În cadrul contractului încheiat cu operatorul serviciului de iluminat public se vor indica standardele, normativele și tarifele legale, valabile la data încheierii acestuia.

ART. 116.
Operatorul care prestează serviciul de iluminat public pe raza Orasului Boldesti Scaeni  are obligația de a întocmi un plan de măsuri care să aibă o durată de maximum 12 luni, în care să fie cuprinse termenele de conformare cu obligațiile ce rezultă din prezentul regulament, în special în privința inventarierii instalațiilor de iluminat, calculării și măsurării parametrilor luminotehnici.

Art. 117.
În vederea creșterii siguranței și securității cetățenilor, precum și scăderii infracționalității, organele de poliție, poliția comunitară de pe raza Orasului Boldesti Scaeni, vor stabili modalități de semnalare operativă a cazurilor de nefuncționare sau de funcționare defectuoasă a sistemului de iluminat public din Orasul Boldesti Scaeni .

ANEXA nr.1: INDICATORI DE PERFORMANTA PENTRU SERVICIUL DE ILUMINAT PUBLIC

	Nr. Crt.
	
	Trimestru
	Total

	
	
	I
	II
	III
	IV
	An

	1. 
	Indicatori de performanță generali
	
	
	
	
	

	1.1. 
	Calitatea serviciilor prestate
	
	
	
	
	

	a) 
	Numărul de reclamații privind disfuncționalitățile iluminatului public pe tipuri de iluminat - stradal, pietonal, ornamental etc.
	20
	20
	20
	20
	80

	b) 
	Numărul de constatări de nerespectare a calității luminatului public constatate de autoritățile administrației publice locale; pe tipuri de iluminat - stradal, pietonal, ornamental etc. - notificate operatorului
	2
	2
	2
	2
	8

	c) 
	Numărul de reclamații privind gradul de asigurare în funcționare
	2
	2
	2
	2
	8

	d) 
	Numărul de reclamații și notificări justificate de la punctele a, b și c rezolvate în 48 de ore.    
	18
	18
	18
	18
	72

	e) 
	Numărul de reclamații și notificări justificate de la punctele a, b și c rezolvate în 5 zile lucrătoare
	2
	2
	2
	2
	8

	1.2. 
	Întreruperi și limitări în furnizarea serviciului de iluminat public
	
	
	
	
	

	1.2.1. 
	Întreruperi accidentale datorate operatorului
	
	
	
	
	

	a) 
	Numărul de întreruperi neprogramate constatate, pe tipuri de iluminat - stradal, pietonal, ornamental etc.
	3
	3
	3
	3
	12

	b) 
	Numărul de străzi, alei, monumente afectate de întreruperile neprogramate;
	10
	10
	10
	10
	40

	c) 
	Durata medie a întreruperilor pe tipuri de iluminat - stradal, pietonal, ornamental etc.
	24h
	24h
	24h
	24h
	24h

	1.2.2. 
	Întreruperi programate
	
	
	
	
	

	a) 
	Numărul de întreruperi programate anunțate utilizatorilor, pe tipuri de iluminat - stradal, pietonal, ornamental etc.
	15
	15
	15
	15
	60

	b) 
	Numărul de străzi, alei, monumente afectate de întreruperile programate;
	40
	40
	40
	40
	160

	c) 
	Durata medie a întreruperilor programate
	48h
	48h
	48h
	48h
	48h

	d) 
	Numărul de întreruperi programate, care au depășit perioada de întrerupere programată, pe tipuri de iluminat - stradal, pietonal, ornamental etc.
	2
	2
	2
	2
	8

	1.2.3. 
	Întreruperi neprogramate datorate utilizatorilor
	
	
	
	
	

	a) 
	Numărul de întreruperi neprogramate datorate distrugerilor de obiecte aparținând sistemului de iluminat public
	2
	2
	2
	2
	8

	b) 
	Durata medie de remediere și repunere în funcțiune pentru întreruperile de la punctul a)
	24h
	24h
	24h
	24h
	24h

	1.3. 
	Răspunsuri la solicitările scrise ale utilizatorilor sau beneficiarilor instalațiilor de iluminat public
	
	
	
	
	

	a) 
	Numărul de sesizări scrise în care se precizează că este obligatoriu răspunsul operatorului
	10
	10
	10
	10
	40

	b) 
	Procentul din sesizările de la punctul a) la care s-a răspuns în termen de 30 de zile calendaristice
	100%
	100%
	100%
	100%
	100%

	2. 
	Indicatori de performanță garantați
	
	
	
	
	

	2.1. 
	Indicatori de performanță garantați prin licență
	
	
	
	
	

	a) 
	Numărul de sesizări scrise întemeiate privind nerespectarea de către operator a obligațiilor din licență
	
	
	
	
	

	b) 
	Numărul de încălcări a obligațiilor operatorului rezultate din analizele și controalele ANRSC și modul de soluționare pentru fiecare caz de încălcare a acestor obligații
	
	
	
	
	

	2.2. 
	Indicatori de performanță a căror nerespectare atrage penalități conform contractului de delegare a gestiunii
	
	
	
	
	

	a) 
	Valoarea despăgubirilor acordate de operator în cazul deteriorării din cauze imputabile lui a instalațiilor utilizatorului
	100%
	100%
	100%
	100%
	100%

	b) 
	Valoarea despăgubirilor acordate de operator pentru nerespectarea parametrilor de furnizare
	100%
	100%
	100%
	100%
	100%

	c) 
	Numărul de facturi contestate de utilizator
	0
	0
	0
	0
	0

	d) 
	Numărul de facturi de la punctul c) care au justificat contestarea valorilor
	0
	0
	0
	0
	0

	e) 
	Valoarea reducerilor facturilor datorate contestării valorilor acestora
	0
	0
	0
	0
	0

